text:
“Pitaj chay allin kamachi, yuyayniyojtaj kanman[?]”
“Pitaj chay allin kamachi, yuyayniyojtaj kanman, mayqentachus patronnin churanman [kamachisninman, NM] horampi mikhunata jaywanampaj, chay?” (MAT. 24:45.)
1, 2. ¿Pinejtataj Jesús yachachiykunata mikhunata jina qoshawanchej, imaraykutaj chayta yachananchej tiyan?
UJ HERMANA, Jehovaj testigosninpa centralninkupi llankʼajkunaman agradecekuspa kayta qhelqarqa: “Hermanos, ashkha kutispiña uj yachaqana noqapajpuni kasqanta reparani”, nispa. Qanpis, ajinallatatajchá niwaj.
2 Jesusqa qotuchakuypa Uman kasqanrayku, yachachiykunata mikhunata jina horanpi qoshawanchej, chaytaj nisqanta juntʼashasqanta rikuchin. ¿Pinejtataj chayta ruwashan? Payqa kutimuynin señalmanta parlashaspa, kamachisninman “horampi mikhunata jaywanampaj” “allin kamachi, yuyayniyoj[ta]” churananta nerqa (Mateo 24:45-47 leey). * Jesusqa chay allin kamachi yuyayniyojnejta, kay qhepa pʼunchaykunapi cheqa cristianosman yachachiykunata mikhunata jina jaywashan. Noqanchejtaj, pichus chay allin kamachi kasqanta yachananchej tiyan. Ajinallamanta Diosta yupaychayta, paymantaj astawan qayllaykuyta atisun (Mat. 4:4; Juan 17:3).
3. ¿Imatataj allin kamachimanta rijchʼanachinata publicacionesninchejpi sutʼinchakoj?
3 ¿Imaynatataj allin kamachimanta rijchʼanachinata entiendenanchej tiyan? Ñaupajtaqa publicacionesninchejpi sutʼinchakorqa, Jesús kamachisninta qhawananpaj allin kamachi yuyayniyojta Pentecostés 33 watapi churasqanta. Chantapis chay allin kamacheqa Jallpʼapi tukuy ajllasqa cristianoswan ninakusqanta yuyakoj, kamachisnintaj sapa ajllasqa cristiano kasqanta. Jesustaj, Jallpʼapi “tukuy kapuyninta qhawanampaj” chay allin kamachita 1919 watapi churasqanta yuyakoj. Chaywanpis, chayta Diosmanta mañakuspa astawan ukhunchakusqanrayku, allin kamachi yuyayniyojmanta rijchʼanachinata waj jinamanta entiendenanchej kasqanta reparakun (Pro. 4:18). Chayrayku, chay rijchʼanachinata astawan ukhuncharina. Chantapis, kay Jallpʼapi chayri janaj pachapi kausakuyta suyakuspapis, imaraykuchus chaymanta yachakuna kasqanta qhawarina.
¿MAYKʼAJTAJ CHAY RIJCHʼANACHINA JUNTʼAKUN?
4-6. ¿Imaraykutaj allin kamachimanta rijchʼanachina 1914 watamanta qhepallaman juntʼakuyta qallarisqanta nisunman?
4 Allin kamachi yuyayniyoj rijchʼanachinamanta parlaj ujnin versiculosqa mana Pentecostés 33 watapichu juntʼakuyta qallarisqanta rikuchin, manaqa kay qhepa pʼunchaykunapi. Imaynatachus Biblia chayta sutʼinchasqanta qhawarina.
5 Allin kamachimanta rijchʼanachinaqa Jesús kutimunanmanta, “kay pachaj tukukuyninmantawan” señalwan khuskachasqa kashan (Mat. 24:3). Mateo 24:4-22 versiculospi nisqanqa iskay kutipi juntʼakun. Ñaupajtaqa 33 watamanta 70 watakama, ujnintaj kay tiemponchejpi. Jesús allin kamachimanta parlasqanpis, ¿iskay kutillapitajchu juntʼakun? Mana.
6 Jesusqa Mateo 24:29 versiculomantapacha, kay tiemponchejpi imaschus kananmanta astawan parlarqa (Mateo 24:30, 42, 44 leey). Payqa imachus manchay ñakʼariy tiempopi kananmanta parlaspa, “Runaj Churinta cielo phuyus patapi jamushajta” runas rikunankuta nerqa. Chantapis, qhepa pʼunchaykunapi kausajkuna wakichisqa kanankupaj kayta nerqa: “Mana yachankichejchu ima pʼunchaychus Señorniykichej kutimunanta”, “mana yuyasqaykichej horapi Runaj Churenqa kutimonqa”, nispa. * Jesusqa kay qhepa pʼunchaykunapi imaschus kananmanta parlaytawan, allin kamachi rijchʼanachinamanta parlarqa. Chayrayku, allin kamachimanta imatachus nisqanqa 1914 watamanta qhepallaman juntʼakuyta qallarerqa, nisunman qhepa pʼunchaykuna qallarisqanmantawan. ¿Imaraykutaj chayta ninchej?
7. ¿Ima tapuytaj cosecha tiempo qallarishajtin rikhurerqa, imaraykutaj?
7 Jesús tapusqanpi tʼukuriy: “Pitaj chay allin kamachi, yuyayniyojtaj kanman[?]”. Ñaupa cristianospa tiemponkupeqa nichá pipis chayta tapukojchu. Imajtinchus kinsa kaj yachaqanapi rikorqanchej jina, apostolesqa runas ukhupi milagrosta ruwaj kanku, wajkunamanpis espirituman jina ruwanapaj atiykunata qorqanku. Chaytaj Dios paykunawan kashasqanta rikucherqa (Hech. 5:12). Chayrayku, mana pipis ¿pinejtataj Jesús yachachiykunata mikhunata jina ovejasninman qoshan? nispaqa tapukunmanchu karqa. Chaywanpis 1914 watapeqa niña kikinchu karqa. Cosecha tiempoqa chay watapi qallarerqa. Arí, cizaña qhorata, trigomanta tʼaqakunan karqa (Mat. 13:36-43). Chaywanpis, cosecha tiempo qallarishajtenqa ashkhas cheqa cristianos kasqankuta nisharqanku. Chayrayku kay tapuy rikhurerqa: “¿Imaynatataj yachakunman pikunachus trigowan kikinchasqa ajllasqa cristianos kasqanku?”. Allin kamachimanta rijchʼanachina, chay tapuyman kutichinapaj yanaparqa. Imajtinchus, ajllasqa cristianosqa Diospa yachachiyninmanta sumaj mikhusqa jina kashananku karqa.
¿PITAJ ALLIN KAMACHI YUYAYNIYOJ?
8. ¿Imaraykutaj allin kamachimanta kajkuna ajllasqa cristianos kananku tiyan?
8 Allin kamachimanta kajkunaqa Jallpʼapi kaj ajllasqa cristianosmanta kananku tiyan. Ajllasqa cristianosqa “reyestaj sacerdotestaj, NM” sutichasqa kanku. Chantapis, Diosqa paykunata laqhamanta wajyarqa sumaj kʼanchayninman, “tʼukuna may sumaj ruwasqasninmanta” willanankupaj (1 Ped. 2:9). Chayrayku, hermanosninkuman cheqa kajta yachachejkunaqa “reyestaj sacerdotestaj” kajkunallamanta kananku tiyan (Mal. 2:7; Apo. 12:17).
9. ¿Jallpʼapi kaj tukuy ajllasqa cristianoschu allin kamachimanta kanku? Sutʼinchay.
9 ¿Jallpʼapi kaj tukuy ajllasqa cristianoschu allin kamachimanta kanku? Mana. Mana tukuy ajllasqa cristianoschu Jallpʼantinpi hermanospaj yachachiykunata mikhunata jina wakichinku. Ajllasqa cristianosmanta ashkhasqa qotuchakuyninkupi siervo ministeriales jina chayri ancianos jina sirvinku. Paykunaqa runasman wasimanta wasi yachachinku, jinallataj qotuchakuypipis. Chantapis Jehovaj testigosninpa centralninkumanta kamachikusqanta tukuy sonqo kasukunku. Chaywanpis, mana Jallpʼantinpi hermanospaj yachachiykunata wakichiypi yanapakunkuchu. Ajllasqa cristianosmanta wakintaj hermanas kanku, paykunaqa llampʼu sonqo kaspa ni jaykʼaj qotuchakuypi yachachej churakunkumanchu (1 Cor. 11:3; 14:34).
10. ¿Pitaj allin kamachi yuyayniyoj?
10 Chantá, ¿pitaj allin kamachi yuyayniyojri? Yachakorqanchej jina, Jesusqa pisi runasnejta ashkhasman mikhucherqa. Chay allin kamachimanta kajkunapis, pisi runaslla kanku, paykunataj Cristoj kutimuynin tiempopi yachachiykunata mikhunata jina wakichispa qonku. Kay qhepa pʼunchaykunapeqa allin kamachimanta kaj ajllasqa cristianos, Jehovaj testigosninpa centralninkupi khuska llankʼanku. Chay allin kamacheqa Diospa Llajtanta Kamachejkuna kanku. Chaywanpis, Jesusqa rijchʼanachinanpi uj kamachillamanta parlarqa, chaytaj rikuchin ashkha ukhu llankʼajtinkupis uj kamachilla kasqankuta. Chayrayku, Diospa Llajtanta Kamachejkunamanta kajkunaqa imatachus ruwakunanta tukuyninkumantapuni ninku.
¿PIKUNATAJ PATRONPA KAMACHISNIN KANKU?
11, 12. 1) ¿Ima iskay ruwaykunatataj allin kamachi yuyayniyoj japʼin? 2) ¿Maykʼajtaj Jesús allin kamachi yuyayniyojta churarqa kamachisninta qhawananpaj, pikunatataj ajllarqa?
11 Jesuspa rijchʼanachinanpeqa chay allin kamachi yuyayniyojta, ñaupajta patronpa kamachisninta qhawananpaj churakun, chantataj patronpa tukuy kapuyninta qhawananpaj. Chay rijchʼanachina kay qhepa pʼunchaykunallapi juntʼakusqanrayku, allin kamachi chay iskay ruwaykunata japʼisqanqa 1914 watamanta qhepaman kanan karqa, Cristo Rey jina kutimusqanmantawan.
12 ¿Maykʼajtaj Jesús kamachisninta qhawananpaj allin kamachita churarqa? Chay tapuyta kutichinapajqa 1914 watapi cosecha qallarisqanmanta parlarina. Yachakorqanchej jina, chay tiempopeqa ashkha qotus cheqa cristianos kasqankuta nisharqanku. ¿Mayqen qotumanta ajllaspataj Jesús allin kamachita churanman karqa? Chay tapuyman kutichikorqa maypachachus Jesús, Tatanwan khuska mana rikukoj templota, nisunman cheqa yupaychay imaynachus kashasqanta qhawarej jamojtinku. Chaytaj karqa 1914 watamantapacha 1919 wata qallariykama (Mal. 3:1). * Paykunaqa Bibliamanta Yachaqajkuna qotuta tarerqanku, pikunachus Jehovata, Palabranta ima mayta munakusqankuta rikuchisharqanku. Chayta tarispataj mayta kusikorqanku. Chaywanpis llimphuchasqa, allinchasqa ima kananku karqa, chay qotumanta kajkunataj llampʼu sonqowan saqekullarqanku (Mal. 3:2-4). Chayrayku, trigowan kikinchasqa cristianosqa paykuna karqanku. Kay 1919 watapitaj, Jesusqa chay ajllasqa cristianos ukhumanta, sumaj wakichisqa kajkunata ajllarqa allin kamachi yuyayniyoj kanankupaj, kamachisninta qhawanankupajtaj churarqa. Chaytaj karqa cheqa yupaychay sayarishajtin.
13. ¿Pikunapiwantaj patronpa kamachisnillantaj kanku, imaraykutaj chayta ninchej?
13 ¿Pikunataj patronpa kamachisnin kanku? Yachachiykunata mikhunata jina tukuy japʼejkuna. Qhepa pʼunchaykuna qallarishajtenqa patronpa kamachisnin tukuyninku ajllasqa cristianos karqanku. Chaywanpis watas pasasqanman jinaqa waj ovejasmanta may chhika runaspiwan chay kamachisninman yapakunku. Waj ovejasmanta kajkunaqa aswan ashkha kanku, ajllasqa cristianoswantaj Cristoj kamachiyninpi “uj tropalla” kanku (Juan 10:16). Iskaynin qotustaj, allin kamachi yachachiykunata horanpi jaywasqanta japʼinku. Chantá Diospa Llajtanta Kamachejkuna, pikunachus kay tiempopi allin kamachi yuyayniyojmanta kanku chaykunarí, ¿patronpa kamachisnillantajchu kanku? Chay hermanospis yachachiykunata mikhunata jina japʼinallankutaj tiyan. Chayrayku sapa ujninku, llampʼu sonqowan patronpa kamachisnillantaj kasqankuta ninku.
14. 1) ¿Ima ruwaytataj allin kamachi japʼin? Sutʼinchay. 2) ¿Imamantataj chay allin kamachi qhawakunan karqa? (“Ichapis chay kamachi sajra kaspa...”, nisqa recuadrota qhawariy.)
14 Jesusqa allin kamachi yuyayniyojpa makinpi jatun llankʼayta churarqa. Ñaupa tiempopeqa uj kamachi chayri uj mayordomo, patronninpa kapuyninta qhawaj (Luc. 12:42). Ajinallatataj allin kamachi yuyayniyojpis Jallpʼapi Cristoj kapuyninta qhawan, nisunman kapuyninta imaynatachus apaykachakusqanta qhawan, jinallataj runasman willakusqanta. Chantapis jatun tantakuykunata, publicacionesta ima wakichin, chaykunataj willanapaj, Bibliata ukhunchanapaj, qotuchakuypi ukhunchanapaj ima kanku. Patronpa tukuy kamachisnintaj, allin kamachi yuyayniyoj chaykunata wakichisqanwan yanapachikunku.
¿MAYKʼAJTAJ TUKUY KAPUYNINTA QHAWANANPAJ CHURAN?
15, 16. ¿Maykʼajtaj Jesús allin kamachita “tukuy kapuyninta qhawanampaj” churan?
15 ¿Maykʼajtaj Jesús allin kamachita churan “tukuy kapuyninta qhawanampaj”? Pay nerqa: “Kusikuyniyojmin kanqa chay kamacheqa, mayqentachus patronnin chayamuspa [“jamuspa”, NM sutʼinchaynin] ajinata ruwashajta taripajtenqa. Cheqatapuni niykichej: Ajinata ruwajtenqa, patronnin payta churanqa mayordomota jina tukuy kapuyninta qhawanampaj” (Mat. 24:46, 47). Rikunchej jina, Jesusqa jamuspa “ajinata ruwashajta” nisunman yachachiykunata mikhunata jina qoshajta taripaytawan, chay allin kamachita tukuy kapuyninta qhawananpaj churan. Chayrayku, kamachisninta qhawananpaj churasqanmanta, tukuy kapuyninta qhawananpaj churanankamaqa uj tiempo kanan karqa. ¿Imaynatá chantá maykʼajtaj Jesús tukuy kapuyninta qhawananpaj churan? Chayta yachanapajqa maykʼajchus jamusqanta chantá imachus kapuynin kasqanta yachananchej tiyan.
16 ¿Maykʼajtaj Jesús jamun? Chaytaqa ujnin versiculospi sutʼinchan. Rikorqanchej jina, ñaupaj versiculosqa jamunanmanta parlan, chaytaj kay sajra pachata juzgaj jamojtin kanqa (Mat. 24:30, 42, 44). * Chayrayku, allin kamachimanta rijchʼanachinanpi jamunanmanta chayri kutimunanmanta parlasqanqa manchay ñakʼariy tiempopi juntʼakun.
17. ¿Imataj Jesuspa tukuy kapuynin?
17 ¿Imataj Jesuspa “tukuy” kapuynin? “Tukuy” nispaqa mana Jallpʼapi kapuynillanmantachu parlasharqa, imajtinchus janaj pachapipis tukuy atiyta japʼillantaj. Jesús nerqa: “Dios Tatayqa kamachina tukuy atiyta qowan janaj pachapi, kay pachapipis”, nispa (Mat. 28:18; Efe. 1:19-23). Chay kamachina atiytaqa 1914 watapi japʼerqa, Diospa Reinonmanta kamachej kananpaj churasqa kajtin, chaypis kapuynillantaj. Tukuy ajllasqa cristianoswantaj chay Reinonpi kamachenqa (Apo. 11:15).
18. ¿Imaraykutaj Jesús allin kamachita may kusiywan tukuy kapuyninta qhawananpaj churanqa?
18 Jesusqa manchay ñakʼariy tiempopi juzgaj jamuspa, allin kamachita ruwayninta sumajta juntʼashasqanta taripanqa, nisunman kamachisninman yachachiykunata horanpi jaywashajta. Ajinata ruwashajta taripaspataj, may kusiywan tukuy kapuyninta qhawanapaj churanqa. Chaytaj kanqa allin kamachimanta kajkuna janaj pachapi tʼinkankuta japʼejtinku, Cristowan khuskataj kamachejtinku.
19. Ujnin ajllasqa cristianosmanta nisqa, ¿aswan jatun tʼinkatachu allin kamachi japʼin? Sutʼinchay.
19 Ujnin ajllasqa cristianosmanta nisqa, ¿aswan jatun tʼinkatachu allin kamachi japʼin? Mana. Pisi runasllaman uj tʼinkata qokunanta nikojtinpis, tiemponmanqa wajkunapis japʼiyta atillankumantaj. Sutʼincharinapaj, Jesús wañupunan pʼunchay ñaupajta imatachus 11 apostolesninman nisqanta qhawarina (Lucas 22:28-30 leey). Payqa chay apostolesninman nerqa, cheqa sonqo kasqankurayku uj sumaj tʼinkata japʼinankuta, nisunman paywan khuska kamachinankuta. Chaywanpis aswan qhepaman imatachus nisqanqa tukuynin 144.000 ajllasqa cristianos paywan khuska kamachinankuta sutʼincharqa (Apo. 1:1; 3:21). Mateo 24:47 versiculopipis, pisi runasta nisunman allin kamachimanta kaj ajllasqa cristianosta, tukuy kapuyninta qhawananpaj churananta nerqa. Chaywanpis tukuynin 144.000 ajllasqa cristianos, chay atiyta japʼenqanku (Apo. 20:4, 6).
20. ¿Imapajtaj Jesús allin kamachita churarqa, chayrayku imatataj ruwayta munanchej?
20 Jesusqa imaynatachus ñaupa cristianospa tiemponkupi ruwarqa, ajinallatataj allin kamachi yuyayniyojnejta ruwashan, nisunman pisi runasnejta ashkhasman mikhuchishan. Payqa chay kamachita churarqa kay qhepa pʼunchaykunapi tukuy kamachisninman, nisunman ajllasqa cristianosman, waj ovejasmanta kajkunamanpis, yachachiykunata “horampi” jaywananpaj. Noqanchejtaj chaymanta mayta agradecekusqanchejta rikuchiyta atinchej. ¿Imaynamanta? Allin kamachi yuyayniyojta tukuy sonqo kasukuspa, kamachiyninpitaj kaspa (Heb. 13:7, 17).
^ párrafo 2 2 párrafo: Jesusqa aswan ñaupajta, kikin rijchʼanachinamanta parlarqa, maypichus kamachita “mayordomo” nispa suticharqa (Luc. 12:42-44).
^ párrafo 6 6 párrafo: Mateo 24:42, 44 versiculospi kutimuy rimayqa Griegopi er′kho·mai. Chay rimaytaj mana kikinchu Mateo 24:3 versiculopi kutimuy rimaywan, imajtinchus griegopeqa pa·rou·si′a. Cristoj mana rikukoj kutimuynenqa niraj juzgaj jamushajtin qallarin.
^ párrafo 12 12 párrafo: Kay revistapi qhawariy “Yachaychej, noqa qankunawan tuta pʼunchay kasqayta”, nisqa yachaqanata, páginas 10-12, párrafos 5-8.
^ párrafo 16 16 párrafo: Kay revistapi qhawariy “Niwayku, maykʼajtaj chay imas kanqa?”, nisqa yachaqanata, páginas 7-8, párrafos 14-18.


c: text/html

text:
3 YACHAQANA
Sumaj willaykuna, ¿Diosmantapunichu jamun?
1. ¿Pitaj Biblia qhelqakunanpaj yuyaycharqa?
Jallpʼapi wiñay kausay kanantaqa, Biblia willawanchej (Salmo 37:29). Bibliaqa 66 librosniyoj, 40 runastaj qhelqarqanku. Moisés qallariypi 5 librosta qhelqasqanmanta, 3.500 watasña pasan. Apóstol Juan, qhepa kaj librota qhelqasqanmantataj, 1.900 watasña pasan. ¿Pejpa yuyaynintaj Bibliapi qhelqasqa kashan? Diosninchej qhelqajkunata espíritu santonnejta yuyaycharqa (2 Samuel 23:2). Paykunaqa, Diospa yuyayninta qhelqarqanku, mana paykunaj yuyayninkutachu. Chayrayku Bibliaqa, Jehovamanta jamun. 2 Timoteo 3:16; 2 Pedro 1:20, 21 leey.
2. ¿Imaraykú Biblia Diosmanta jamusqanta nisunman?
Imaraykuchus qhepaman imachus kananta nisqanqa, juntʼakunpuni. Runaqa mana chayta niyta atinmanchu (Josué 23:14). Arí, Tukuy Atiyniyoj Dioslla, imachus qhepaman kananta niyta atin. Isaías 42:9; 46:10 leey.
Bibliaqa Diosmanta jamusqanrayku, ni mayqen librowan kikinchakunchu. Kunankamaqa 2.000 millones kuraj Biblias runaman jaywakun, 450 kuraj qalluspitaj. May unayniyoj kaspapis, runa yachasqanmanta (cienciamanta) parlaspa, mana pantanchu. Tawa chunka runas qhelqajtinkupis, uj yuyaylla Bibliapi tiyan. * Tukuynin Biblia, Diospa munakuyninta rikuchin. Runaj kausaynintapis tijrachiyta atin. Chayrayku ashkha runas, Bibliata Diospa Palabranta jina japʼikunku. 1 Tesalonicenses 2:13 leey..
3. ¿Imamantá Biblia parlawanchej?
Imatachus Dios runaspaj munasqanmanta. Chantapis imaynatachus runa, uj kʼacha huertapi kausayta chinkachisqanta willawanchej. Nillawanchejtaj imaynatachus Dios, chay sumaj kausayta, watejmanta sayarichinanta. Apocalipsis 21:4, 5 leey.
Diospa Palabranpeqa, kamachiykuna, yuyaychaykuna ima tiyan. Bibliaqa Diosta rejsinapaj yanapawanchej. Chaypeqa, Dios imayna kʼachachus runaswan kasqanta yachasunman. Chantapis Bibliaqa, imaynatachus Dioswan amigos kayta atisqanchejta sutʼinchawanchej. Salmo 19:7, 11; Santiago 2:23; 4:8 leey.
4. ¿Imataj Bibliata entiendenapaj yanapawasun?
Jesusqa “Diosmanta Qhelqasqapi nisqanta” oqhariytawan, sutʼinchaj. Kay folletoqa, Bibliata entiendenaykipaj, kikillantataj ruwanqa. Lucas 24:27, 45 leey.
Diosmanta, munayninmantawan yachakuspaqa, mayta miskʼichikunki. Chaywanpis wakin runasqa, mana yachayta munankuchu. Wakintaj Bibliamanta parlajtinchej phiñarikunku. Jinapis, ama Bibliamanta yachakuyta saqeychu. Imaraykuchus Diosta rejsispaqa, wiñay kausayta japʼinki. Juan 17:3 leey.
^ párrafo 3 Astawan yachakuyta munaspaqa, La Biblia... ¿la Palabra de Dios, o palabra del hombre? nisqa librota leeriy.
ASTAWAN YACHAKUY
¡DIOSMANTA JAMOJ SUMAJ WILLAYKUNA!
Bibliaqa cheqata parlan
Diospuni Bibliata qhelqacherqa chayqa, mana mayqen libro jinallachu kanan tiyan.
¿Imatapunitaq Biblia yachachin?
Bibliaqa Diosninchikmanta jamun
¿Biblia yanapasunkimanchu chʼampayniykita atipanaykipaj? ¿Imaraykutaj profeciasninpi atienekuwaj?
¿Imatapunitaq Biblia yachachin?
¿Mayqinkunataq Diosmanta chiqa yachachiykuna kanku?
¿Qanmanta Dios llakikususqantachu niwaj? Imayna Dioschus kasqanmanta, imaynatachus payman qayllaykunamanta ima yachakuy.

robotstxt: allowed

filter: keep


text:
3 KAQ PARTE
¿Imaynam vida karqa Eden huertapi?
Diosmi tukuy allin kaqkunata qorqa Adanmanwan Evaman. Genesis 1:28
Diosmi unancharqa Eva sutiyoq punta kaq warmita, hinaspam Adanman qorqa señoran kananpaq (Genesis 2:21, 22).
Diosmi Adantawan Evataqa unancharqa piensayninkupi hinaspa cuerponkupi mana pantaqta.
Eden sutiyoq sumaq huertapim kawsarqaku, chaypim karqa: sachakuna, animalkunawan mayupas. Sumaq paraisom karqa.
Paykunawan rimaspanmi Jehová Diosqa imatapas yachachiq. Chay paraisopi wiñaypaq kawsanankupaqmi Diosta uyarinanku hinaspa kasukunanku karqa.
Diosmi kamachirqa huknin sachapa rurunta mana mikunankupaq. Genesis 2:16, 17
Huk angelmi Diospa contranpi hatarirqa. Chay mana allin angelpa sutinmi Satanas Diablo.
Diosmi Adantawan Evata nirqa Eden huertapi huknin sachapa rurunta mana mikunankupaq. Mikuruspankuqa wañunankum karqa.
Satanasqa manam munarqachu Jehová Dios kasukunankutaqa. Culebrantakamam Evata nirqa mana mikunan sachapa rurunta mikuspaqa mana wañunanmanta. Nirqam Dios hina kananta. ¡Hatun llullamá chayqa karqa! (Genesis 3:1-5.)


text:
Mamallakta Tantanakuyta pushak, José Serrano, wiñaykawsay yuyayta sinchiyachinkapa kimsapura yuyarita killkankapa kayan.
Kaytaka Jorge Núñez Sánchez kamachkik pushashka kan, shinami Mamallakta pushakwan, Mamallakta Tantanakuywan, Academia de Historia del Ecuado kamaywasiwan shina amawta llankayta sinchiyachinka.
Mamallaktapak wiñaykawsayta kawsachina hawayarin. Kaytaka Día Internacional de los Archivos punchami rikuchinka, kay tantarita Salón José Mejía Lequerica del Palacio Legislativo ukupi karka.
Mamallakta Tantanakuyta pushak wiñaykawsayta pushakkunawan yachay yuyaywan yachanata wiñachina, shinami llaktakunapak yuyayta kawsakta charina, imalla tiyashka willñaykunata taripana yachayta charina.
“Ñawpa tiyakta riksinkapa allita wakaychina kanka”, shinami Serrano Mamallakta Tantanakuyta pushak rimarka, tantarishka llaktapak ñawpa kawsayta riksina nishpami shina rimarka.
Pay rimashpa, Jorge Núñez kamachik llaktakunapak ñawpa yuyay yachay tiksi kakpi hatunyachina kachun sinchita llankana kan rimarka. “Shuk llakta mana yuyayta charishpaka sapalla wawa shinami kanka, mayhan kashkata, maymanta shamunita, mayman rinita mana yachankachu”, shinami wiñaykawsayta yachak rimarka. Wiñaykawsaypimi yuyay sapi wiñarin, tawsaytarpuy ashtawan mushukyarishpa katin.
PAU/pv/jc-kichwa


text:
43 KAQ YACHACHIKUY
¿Pikunataq ayllunchik hina kanku?
HUK kutipim Jesus runakunata kaynata tapurqa: “¿Pitaq mamayqa hinaspa wawqiykunapas?”, nispa (Mateo 12:48). ¿Pitaq qampaqqa kanman?... Ninkipaschá Jesuspa mamanqa Maria kasqanta. Ichaqa, ¿yachankichu Jesuspa wawqinkuna pikuna kasqankuta?... ¿Karqachu paninkunapas?...
Bibliaqa ninmi Jesuspa wawqinkunaqa Santiago, Josey, Simon hinaspa Judas kasqankuta, nintaqmi paninkuna kasqantapas. Chay wawqi-paninkunaqa Jesuspa sullkankunam karqaku (Mateo 13:55, 56; Lucas 1:34, 35).
¿Paykunaqa Jesuspa qatiqninkunachu karqaku?... Bibliam nin: “Manam Jesuspiqa iñirqakuchu”, nispa (Juan 7:5). Ichaqa qipakunamanñam Santiagowan Judasqa Jesuspi iñikurqaku, hinaspam bibliapa wakin partentapas qillqarqaku. ¿Mayqin partekunata?... Santiago hinaspa Judas sutiyuq qillqakunatam.
Bibliapi Jesuspa paninkunapa sutinta mana rimaptinpas yachanchikmi iskay ima kasqankuta. ¿Paninkunaqa qatiqninkunachu karqaku?... Bibliaqa manam willawanchikchu. Ichaqa, ¿imanasqataq Jesusqa runakunata tapurqa pikuna maman hinaspa wawqinkuna kasqanmanta?... Chaymantayá yachaykusun.
Qatiqninkunaman Jesus yachachichkaptinmi huk kaqnin niykurqa: “Mamaykiwan wawqikikunam hawapi sayachkanku qanwan parlaykuyta munaspanku”, nispa. Chaymi Jesusqa pikuna ayllun hina kasqanmanta chaypi kaqkunaman yachachinanpaq tapurqa: “¿Pitaq mamayqa hinaspa wawqiykunapas?”, nispa. Hinaspam qatiqninkunapa kasqan lawman makinta haywarispan nirqa: “Kayqaya mamayqa hinaspa wawqiykunaqa”, nispa.
Chaymantañataqmi nirqa: “Pipas hanaq pachapi taytaypa munasqanta ruwaqmi wawqiyqa, paniyqa hinaspa mamayqa”, nispa (Mateo 12:47-50). Chaynataqa nirqa qatiqninkunata kuyasqanraykum. Jesuspaqqa qatiqninkunam karqaku maman hina, wawqinkuna hina hinaspa paninkuna hina.
Jesuspa wawqin Santiagopaqqa, Joseypaqqa, Simonpaqqa hinaspa Judaspaqqa manam Diospa churinchu Jesusqa karqa. Chayrayku ichapas Jesustaqa chiqnirqakuraq. Paykunapaqqa yanqa rimayllam karqa Gabriel sutiyuq angelpa Mariaman willasqanpas (Lucas 1:30-33). Chayna chiqnikuqkunaqa manam chiqap wawqi-panichu nitaq turi-ñañachu kanku. ¿Riqsinkichu pipas wawqi-panin utaq turi-ñañan chiqniqta?...
Bibliam willawanchik Esau runa wawqin Jacobwan llumpayta piñakuruspan wañuchiy munasqanmanta. Maman Rebecañataqmi chaywan mancharikuruspan Jacobta nirqa karuman ripukunanpaq (Genesis 27:41-46). Achka watakuna pasaytam ichaqa Esauqa wawqinta manaña chiqnirqañachu, aswanqa abrazaykuspanmi muchaykurqaraq (Genesis 33:4).
Chaymantam Jacobqa chunka iskayniyuq churiyuq karqa. Paypa mayor churinkunapas sullkanku Joseytam chiqniqku taytanpa ancha kuyasqan kasqanrayku. Chaymi chay churinkuna Egiptoman riq negociante runakunaman Joseyta rantikururqaku, hinaspam taytan Jacobman willarqaku purun animal wañurachisqanta (Genesis 37:23-36). Llumpay mana allinmi chay ruwasqankuqa karqa ¿aw?...
Ichaqa watakuna pasaytam Joseypa wawqinkunaqa chay ruwasqankumanta wanakurqaku, chaymi Joseyqa pampachaykurqa. ¿Josey hinachu Jesuspas pampachakuykuq karqa?... Arí, Jesusqa qatiqninkunatam pampachaykurqa qipancharuchkaptinkupas, Pedrotapas pampachaykurqam negarusqanmanta.
Bibliaqa willawanchiktaqmi Cainmanta hinaspa wawqin Abelmantapas. Cainqa wawqin Abeltam chiqniyta qallaykurqa, hinaptinmi Jehova Diosqa nirqa ama chiqninanpaq. Cainñataqmi Diostapas mana kuyasqanrayku mana kasurqachu. Chaymi huk punchaw wawqinta nirqa: “Hakuchik purikuq”, nispa. Hinaspanmi chakrapi kachkaptinku wawqin Abelta Cainqa maqaspa wañurachirqa (Genesis 4:2-8).
¿Imatam kayqa yachachiwanchik?... Bibliam nin: ‘Qamkunaqa qallariymantapacham uyarirqankichik “llapallaykichikmi kuyanakunaykichik” niq willakuyta. Amayá Cain hinachu kaychik, payqa satanaspa churin kaspanmi wawqinta wañurachirqa’, nispa. Chaynaqa kaypi nisqanman hinam wawqi-paninchiktaqa utaq turi-ñañanchiktaqa kuyananchik (1 Juan 3:11, 12).
¿Imanasqataq Cain hinaqa mana kananchikchu?... Cainqa Diosta mana kasukuspan ‘satanaspa churin hina rikurirusqanraykum’.
Hinaptinqa, ¿imanasqataq wawqi-panikikunataqa utaq turi-ñañaykikunataqa kuyanayki?... Mana kuyaspaykiqa, ¿pikuna hinataq kachkawaq?... Satanaspa churinkuna hinam. Manachá paykuna hina kaytaqa munawaqchu ¿aw?... Hinaspaqa, ¿imatam ruwanayki Diospa churin hina kanaykipaqqa?... Wawqi-panikikunatam utaq turi-ñañaykikunatam kuyanayki.
¿Imaynatam kuyasqaykita qawachiwaq?... Paykunapaq tukuy sunquwan imatapas ruwaspam. ¿Pikunatawanraqmi kuyananchik wawqi-paninchikta utaq turi-ñañanchikta hina?... Jesuspa nisqanman hinaqa Jehova Diosta serviq iñiqmasinchikkunatawanmi.
¿Imanasqataq iñiqmasinchikkunataqa kuyananchik?... Bibliam niwanchik: “Pipas rikusqan iñiqmasinta mana kuyaqqa manamá mana rikusqan Diostaqa kuyanmanchu”, nispa (1 Juan 4:20). Chaynaqa manamá iskay-kimsa iñiqmasinchikkunallatachu kuyananchik, aswanqa llapallan iñiqmasinchikkunatam. Chaymi Jesus nirqa: “Qamkuna kuyanakuptikichikmi llapallan runakuna yachanqaku qatiqniykuna kasqaykichikta”, nispa (Juan 13:35). ¿Qamqa llapallan iñiqmasinchikkunatachu kuyanki?... Paykunata mana kuyaspaykiqa manam Diostapas kuyachkankichu.
Hinaptinqa, ¿imaynatam iñiqmasinchikkuna sunqumanta kuyasqanchikta qawachichwan?... Huñunakuykunapi paykunawan kallpanchanakunapaq kuyakuywan rimaspam, paykunapaq allin kaqkunata ruwaspam, imanchikkunatapas qunakuykuspam hinaspa sasachakuypi tarikuptinkupas yanapaykuspam.
Chayna sunqumanta iñiqmasinchikkunata kuyaspaqa, ¿pikuna kasqanchiktataq riqsichikusun?... Jesuspa qatiqninkuna kasqanchiktam. Paypa qatiqninkuna kayqa kusikuypaqmi ¿aw?...
Iñiqmasinchikkunata kuyanapaqqa rimachkantaqmi Galatas 6:10 hinaspa 1 Juan 4:8, 21.
Yachachikuykuna
WARMAYKITA YACHACHINAYKIPAQ
¿Pikunataq Jesusmanta qellqarqaku?
¿Yachankichu Jesuspa tiemponpi pikuna kawsasqankuta hinaspa paymanta qellqasqankutapas?


text:
¿Kay yachaqanata %%pi leeriyta munawajchu?
Jehovaj testigosnin, ¿tantakuypi yachachisqankumanta cobrankuchu?
Jehovaj testigosnin, ¿tantakuypi yachachisqankumanta cobrankuchu?
Jehovaj testigosnenqa ñaupa tiempomanta cristianos jina ruwanku. Chayrayku paykuna ukhupeqa mana kanchu pipis yachachisqanrayku cobraj. Tukuy bautizasqa kajkunataj, tukuy imaymanamanta runasman Bibliamanta willamunku. Sapa qotuchakuypitaj 100 willajkuna jina kanku, paykuna ukhupi wiñay tukusqa cristianostataj ‘
ancianos’ kanankupaj churakun (Tito 1:5). Mana pipis yachachisqanmanta pagachikunchu.
ASTAWAN YACHAKUY
¿IMATÁ TAPUKUNKU?
Mana qolqeta nitaj diezmota mañaspa Jallpʼantinpi willashallaykupuni, ¿ima qolqewantaj chayta ruwashayku?
¿PIKUNATAJ JEHOVAJ MUNAYNINTA RUWASHANKU?
Ancianosqa wiñay tukusqa kanku, qotuchakuykunapitaj ñaupajpi kanku. ¿Ima yanapaytataj qonku?
Wajman apachinapaj
Wajman apachinapaj
Quechua (Bolivia)
Jehovaj testigosnin, ¿tantakuypi yachachisqankumanta cobrankuchu?
https://assetsnffrgf-a.akamaihd.net/assets/m/502012476/univ/art/502012476_univ_sqr_xl.jpg


text:
¿Kay yachaqanata %%pi leeriyta munawajchu?
Internetpi Biblia | MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
¿Kay yachaqanata %%pi leeriyta munawajchu?
-
Diospa palabranta mayta munaychej (1-3)
-
Kausaj rumis, Diospa atiyninnejta wasichasqa kashanku (4-10)
-
Kay mundopi waj llajtayojkuna jina kausakuna (11, 12)
-
Maychus kajta kasukunamanta (13-25)
2 Chayrayku qankunamanta wijchʼuychej: tukuy ima sajra kajta, chʼaukiyayta, puraj uya kayta, envidiakuyta, wajkunapaj tukuy ima sajra parlaytapis.
2 Imaynatachus ñuñoj wawas, mamankoj lechenta mayta munanku, ajinallataj qankunapis Diospa cheqa palabranta mayta munaychej. Ajinamanta chaywan wiñanaykichejpaj, salvasqataj kanaykichejpaj. Diospa palabranqa mana imawan chajrusqa leche jina.
3 Qankunaqa allinta yachankichej Señorqa kʼacha kasqanta.
4 Qankunaqa payman qayllaykunkichej, kausaj rumiman jina. Runas payta qhesachajtinkupis, Diosqa payta ajllarqa, may valorniyojpajtaj qhawan.
5 Qankunapis kausaj rumis jina kaspa, Diospa atiyninnejta ruwakushasqan wasi jina kankichej. Ajinamanta Diospaj tʼaqasqa sacerdotes kanaykichejpaj. Jinallataj Diospa atiyninman jina, payta kusichej jaywanasta Jesucristonejta jaywanaykichejpaj.
6 Diosmanta Qhelqasqapi nin: “¡Qhawaychej! Sionpi churashani ajllasqa rumita, cimientopi esquina rumita, mayqenchus may valorniyoj. Pichus paypi creejqa, ni jaykʼaj pʼenqaypi rikhurenqachu”, nispa.
7 Chayrayku payqa qankunapaj may valorniyoj, imaraykuchus qankunaqa creejkuna kankichej. Mana creejkunapajtajrí mana ajinachu. Diosmanta Qhelqasqapi nin: “Wasi ruwajkunaj qhesachasqanku rumeqa, aswan patapi kaj esquina rumiman tukupun”.
8 Jinallataj “urmachej rumiman tukupun, urmana chhankamantaj”. Paykunaqa palabrata mana kasukusqankurayku urmashanku. Chaypajmin paykunaqa churasqa karqanku.
9 Qankunatajrí “ajllasqa ayllu kankichej, reyestaj sacerdotestaj, Diospaj tʼaqasqa suyu, paypa ajllakusqan llajtataj. Ajinamanta Diospa kʼacha kayninmanta tukuynejpi willanaykichejpaj”. Paymin laqhamanta sumaj kʼanchayninman wajyasorqachej.
10 Qankunaqa uj tiempopi mana llajtanchu karqankichej, kunantajrí Diospa llajtan kankichej. Uj tiempopi Diosqa qankunata mana khuyakusorqachejchu, kunantajrí khuyakusunkichej.
11 Munasqa hermanos, kay mundopi waj llajtayojkuna jina, forasteros jinataj kankichej. Chayrayku mañakuykichej, aychaj munayninta qhesachanallaykichejtapuni, mayqenchus contraykichejpi maqanakushan, chayta.
12 Kay mundomanta runas ukhupi allinta kausakullaychejpuni. Ajinamanta paykuna sajra runasmanta tumpasojtiykichejpis, allin ruwasqasniykichejmanta testigos kanankupaj. Chayta rikuspataj paykunaqa Diosta jatunchanqanku, juzgaj jamonqa chay pʼunchaypi.
13 Runas churanku chay kamachejkunataqa, Señorninchejrayku kʼumuykukoj sonqowan kasukuychej. Reytaqa qankunamanta kurajta jina,
14 kamachejkunatataj reypa kachamusqanta jina kasukuychej. Paykunaqa kachamusqas kanku sajra runasta castiganankupaj, allin kajta ruwajkunatataj jatunchanankupaj.
15 Diosqa munan allin kajta ruwanaykichejta. Ajinamanta mana yuyayniyoj runaspa qhasi manakaj parlasqankuta chʼinyachinaykichejpaj.
16 Kacharisqa runas jina kaychej. Chaytaj kachun mana sajra kajta ruwanaykichejpajchu, manachayqa Diospa kamachisnin jina kausanaykichejpaj.
17 Tukuy laya runasta jatunpaj qhawaychej. Tukuy hermanosta munakuychej. Diosta manchachikuychej, reytataj jatunpaj qhawaychej.
18 Kamachis kajkunaqa patronesninkuta kasukuchunku, paykunata jatunpaj qhawaspa. Manataj kʼachasllatachu kasukuchunku, nitaj llampʼu sonqoyoj kajkunallatachu, manachayqa pikunachus ni imawan kusichiy atina kanku, chaykunatapis.
19 Sichus pipis Diospa ñaupaqenpi llimphu sonqoyoj kananpaj llakiykunata aguantan, qhasimantataj ñakʼarin chayqa, chay ruwasqanqa may allin.
20 Sichus juchallisqaykichejmanta maqasqa kankichej, chaytataj aguantankichej chayqa, ¿ima allintaj chayri? Chaywanpis sichus allin kajta ruwasqaykichejrayku ñakʼariykunata aguantankichej chayqa, chaymin Diostaqa kusichin.
21 Qankunaqa chay jina kausaypajmin wajyasqa karqankichej. Imaraykuchus Cristopis qankunarayku ñakʼarerqa, pay jinallataj ruwanaykichejpaj. Ajinamanta purisqanta sumajta qhatinaykichejpaj.
22 Payqa mana juchallikorqachu, nitaj ima chʼaukiyaypis siminpi tarikorqachu.
23 Paypaj sajrata parlashajtinku, mana kikillanwantaj kutichikorqachu. Ñakʼarishaspapis, mana nerqachu chaymanta pagachikunanta. Astawanpis Pichus cheqa kajman jina juzgan, chaypa makinman churakorqa.
24 Payqa juchasninchejta kikin cuerponpi aparqa, kʼaspipi clavasqa kashajtin. Ajinamanta juchasninchejmanta kacharichisqa kananchejpaj, cheqan kajta ruwaspataj kausananchejpaj. “Qankunaqa nanasqasninnejta sanoyachisqa karqankichej”.
25 Ñaupajtaqa chinkasqa ovejas jina purisharqankichej. Kunantajrí kausayniykichejpa michejninman, qhawajninmantaj kutiripunkichej.
Wajman apachinapaj
Wajman apachinapaj
MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
1 Pedro 2
Quechua (Bolivia)
Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
LECCIÓN 11
¿Ñucanchic mañashcata Jehová Diosca uyangachu?
Ñucanchic mañashcata Diosca uyacunmi (1 Pedro 3:12)
Jehová Diosca ñucanchic mañashcata uyanmi (Salmo 65:2). Paica ñucanchic shungupi ima yuyashcata huillachunmi munan.
Quiquinca Jehová Diosllatami mañana cangui.
Diosmanca imatapish huillanallami canchic (1 Juan 5:14)
Ima shinami jahua cielopi Diospac munai ña ruhuaricun, chai shinallatac cai allpapipish utcashpa ruhuarichunmi mañana canchic.
Trabajota, maipi causanata, churanata, micunatapish charingapac, shinallatac ungushcacuna sinchiyachun, tucui ima ruhuashca alli llucshichunpish Jehová Diosta mañanallami cangui.
Imata mañashpapish Jesuspac shutipimi mañana cangui. Shina mañashpami pai imata ruhuashcamanta agradecishcata ricuchingui.


text:
12 KAQ PARTE
¿Imaynatam familiakuna kusisqa kanmanku?
Kuyanakuy kaptinmi familiakunaqa kusisqa kanqaku. Efesios 5:33
Diospa kamachisqanman hinaqa qariwan warmim hukllawakunanku casado vidapiqa.
Allin qosaqa señorantam kuyapayan hinaspa paymanta preocupakun.
Señoraqa qosantam yanapan.
Wawa-churikunaqa tayta-mamankutam kasukunanku.
Casarasqakunaqa llakipayakuqmi kananku, manam pierdekunankuchu. Colosenses 3:5, 8-10
Bibliapa nisqanman hinam, qosaqa kikinta hina señoranta kuyanan, señoranñataqmi qosanta respetanan.
Casado kaspallankum warmi-qariqa puñunanku. Hukllawanmi casarakunanpas.
Bibliaqa familiakunatam yachachin kusisqa kanankupaq.
Astawan yachanaykipaq
DIOSMANTA ALLIN NOTICIAKUNA
¿Imaynatam familiakunaqa kusisqa kawsakunmanku?
Jehova, kusisqa Dios, familiakuna kusisqa kanankutam munan. Qosapaq, señorapaq, tayta-mamapaq, wawa-churikunapaq consejokunata tariy.


text:
36 kaq willakï
Öropita wishi
¡MANACHI alliqa këkunmantsu! ¿Imatanataq kananqa rurarëkäyan nunakuna? ¡Huk wishimanmi mañakïkäyan! ¿Imanir-raq këtaqa rurëkäyan?
‘¿Imaraq Moisestaqa pasashqa?, manam musyantsiktsu, mejorqa huk diosnintsik rurashun këpita horqamänantsikpaq,’ nishpash niyänaq israelïtakuna, hirkapita kutimurnin Moisés demorëkamuptin.
Moisespa wawqin Aaronpis: ‘Tsëpenqa tsë öropita arëtikikunata qoturïkur apayämi,’ ninaqshi. Ëllupakurir aparayäpuptinnash, Aarón tsullüratsirnin rurarinaq öropita wishita. ‘¡Këmi Egiptopita horqamaqnintsik Teyta Dios!,’ nishpash nunakuna niyänaq. Tsënash öropeq wishita adorëkuyan fiestata rurarnin.
Tsënash, ‘kananqa öropeq rurashqa wishimanmi qonqurikïkäyan, leynïkunatapis qonqariyashqanam, alläpa mana allim portakïkäyan, raslla yarpï,’ nishpash ninaq Jehová Moisesta. Y kë llapanta rikëkurshi Jehová alläpa piñëkunaq.
Tsë hörash hirkapita yarparamunaq Moisés. Y yëkurëkarnash: ¡Wishi nöpanchö tushullapa cantakïkäyaqta rikëkunaq! Tsënash, limpu ushakaqpaq tsë ishkë palta rumikunachö leykunatapis tsampilinaq alläpa piñarnin. Y tsullütsirshi tsë öropeq wishitapis limpu ushakäratsinaq.
Alläpa mana allitash tsë nunakuna rurëkuyashqa. Tsënash, ‘espädëkikunata tsaräyë,’ ninaq Moisés wakin nunakunata. ‘Wanuyänanmi tsë öropeq wishi adoraq mana alli nunakunaqa,’ ninshi Moisés. ¡Tsënash, 3.000 nunakunata wanïkatsiyänaq! ¿Manaku kë yachatsimantsik uli dioskunata mana adorashpa Jehovällata adoranapaq?
Éxodo 32:1-35.


text:
Rimana huñunakuy
Rimana huñunakuy, Kamachitantari icha Parlamintu (kastilla simipi: parlamento) nisqaqa akllanakuspa kamachinakuy (dimukrasya) nisqa mama llaqtapi akllanakuykunapi mama llaqtayuqkunap akllasqan apulliq, kamachiruraq nisqa pulitiku runakunap huñunakuyninmi, kamachikunata ruranapaq, mama llaqtap uma kamayuqninta akllanapaq.
Rimana huñunakuyqa kamachiruraq atiy nisqam, kamachikunata rurayninrayku.
Huk mama llaqtakunapi rimana huñunakuytaqa Kunrisu (kastilla simipi: congreso, inlish simipi: congress) icha Rimana Wasi ninku, ahinataq Piruwpi (Piruw suyup Rimana Wasin), Hukllachasqa Amirikika Suyukunapipas.


text:
PARTE 2
Diosca ¿pitaj can?
Shujlla Diosmi tiyan. Paipaj shutica Jehovami can (Salmo 83:18, NM). Shuj espíritu cashcamantami Paitaca mana ricui tucunchij. Ñucanchijta achcata c’uyashcamantami paitapish c’uyachun munan. Shinallataj, shujtaj gentecunatapish c’uyachunmi munan (Mateo 22:35-40). Tucuita rurashcamantami, paita yallica ni pi mana tiyan.
Puntapica achca poderta charij shuj angeltami rurarca. Chai angeltaca Jesucristo shutihuanmi rijsinchij. Diosca shujtaj angelcunatapishmi rurarca.
Jehová Diosca jahua pachapi tucui tiyashcata... Allpapi tucui tiyashcatapishmi rurarca Apocalipsis [Revelación] 4:11
Jehová Diosmi jahua pachatapish, Allpatapish, caipi tucui tiyashcatapish rurarca (Génesis 1:1).
Punta c’ari Adantaca ñutu allpamantami rurarca (Génesis 2:7).
Ashtahuan yachangapaj
DIOS CUSHCA ALLI HUILLAICUNA
¿Diosca ima shutitaj can?
Mandaj, Tucuita ruraj, Tucuita rurai tucuj nishpami Diostaca rijsinchij. Shinapish Diosca shuj shutitami charin. Chai shutica 7.000 yalli cutinmi Bibliapi ricurin.
DIOS CUSHCA ALLI HUILLAICUNA
Diosca ¿pitaj can?
¿Diosca ima shutitaj can? ¿Diosca ñucanchijmanta preocuparinchu?


text:
23 KAQ YACHACHIKUY
¿Imanasqataq unqunchik?
¿PIPAS unquywan ñakariqta riqsinki?... Ichapas qampas wakinpiqa unqurqanki wiksa nanaywan utaq chulliwan. Wakin runakunaqa nisyutam imawanpas unquchkanku. Chaymi kikillanku sayariytapas wakinqa manaña atinkuchu.
Llapa runakunam imallawanpas unqurqanchik. ¿Imanasqataq runakuna unquspa, payayaspa utaq machuyaspa wañunchik?... Chaymanta yachanapaqyá willasqayki Jesuspa hampisqan suchu runamanta.
Capernaum llaqtapi Jesus samapakuchkaptinmi achka runakuna chay samapakusqan wasiman rirqaku. Achkallaña kasqankuraykum wasi kichkirurqa punkuntapas manaña yaykuy atinakama. Chayna kaptinpas runakunaqa hinallaraqmi huntachkarqa. Mana puriy atiq suchu runatapas tawa runakunam wantuspa chayarachirqaku.
¿Imanasqataq chay suchu runataqa Jesuspa chayman aparqaku?... Chay runata Jesus hampirunanta yachaspankum. Ichaqa, ¿imaynatam wasi ukuman yaykuchirqaku huntallaña runakuna kachkaptinqa?...
Kay dibujopi qawaykuy imayna yaykuchisqankuta. Wasi hawanman qispirachispankum qatanta uchkuruspa chayninta chakanapi yaykurachirqaku. ¡Ancha iñiyniyuq runakunam karqaku!
Chayta ruwaptinkum runakunaqa qawaspanku uyarayachkarqaku. Chakanapi kaq suchu runaqa llapankupa chawpinkupim rikurirurqa. ¿Jesusqa piñakurqachu suchu runata wasi hawanta yaykurachiptinku?... Manam. Aswanqa ancha iñiyniyuq kasqankuta qawaspanmi kusikuspan chay suchu runata nirqa: “Churilláy, huchaykikunaqa pampachasqañam”, nispa.
Wakin runakunañataqmi piñakurqaku “huchaykikunaqa pampachasqañam” nispa Jesuspa rimasqanwan. Chaymi Jesusqa hucha pampachananpaqpas atiyniyuq kasqanta qawachinanpaq chay suchu runata nirqa: “Hatarispaykiyá chakanaykita huqarispa wasikiman ripukuy”, nispa.
Chaynata Jesus niykuptinmi suchu runaqa sanoyarurqa. Kikillan hatariruspanmi puriyta qallaykurqa. Hinaptinmi llapa runakuna wamaqllaraq chayta rikusqankurayku qawarayarqaku. Chaymi Jehova Diosta hatuncharqaku unquqkunatapas hampinanpaq churinta kachamusqanmanta (Marcos 2:1-12).
¿Imatam Jesuspa kay ruwasqanmanta yachachwan?... Jesusqa unquqkunata hampinanpaq hinaspa hucha pampachananpaq atiyniyuq kasqantam. Yachanchiktaqmi huchasapa runakuna kasqanchikrayku unqusqanchiktapas.
Hinaptinqa, ¿qalay-qalay runakunachu huchasapa runakuna kanchik?... Arí, bibliaqa ninmi huchasapaña nacesqanchikta. ¿Imanasqa?... Nacesqanchik punchawmantapacha pantaq runaña kasqanchikraykum. Chaymi wakinpiqa mana munastin imapipas pantanchik. ¿Pitaq huchayuq karqa huchasapa runakuna kananchikpaq?...
Adanmi. Paymi Diosta mana kasukusqanrayku huchasapa rikurirurqa. Chayraykum churinkunapas chaynaña kanchik. Chaymanta allinta yachanapaqyá tanta ruwana latamanta rimasun.
¿Rikurqankichu pillatapas lataman churaspa hornopi tanta ruwasqankuta? ¿Imaynataq tanta lluqsinman taqñusqallaña lata kaptin?... Wiksu-wiksullañachiki lluqsinman ¿aw?...
Adanqa chay taqñusqa latamanmi rikchakun, ñuqanchikñataq chay wiksu-wiksullaña lluqsiq tantaman. Adanqa Diosta mana kasukusqanraykum taqñusqañapas kachkanman hina pantaq runa rikurirurqa. Hinaptinqa, ¿imaynañataq churinkunaqa karqaku?... Chay wiksu-wiksullaña lluqsiq tanta hinam pantaq runakunaña karqaku.
Arí, manam llapallan warmakunapichu pantaq kasqankuqa sutilla qawakun. Ichaqa huchasapa kasqankuraykum haykapipas unqunku hinaspa tiempopa risqanman hina wañunku.
Chayna kaptinpas wakin runakunaqa aswan unquqllañam kanku. ¿Imanasqa? ¿Aswan huchasapa kasqankurayku?... Manam, lliw runakunam huchasapaqa kanchik. Chaymi Diosta serviq utaq mana serviq kaspapas lliw runakuna ima unquywanpas ñakarinchik.
Hinaptinqa, ¿imanasqataq wakin runakunaqa aswan unquqllaña kanku?... Ichapas mana mikuy tarisqankurayku, mana allinkunata mikusqankurayku utaq caramelokunata llumpayta suqusqankurayku. Kanmantaqmi saksayta mana puñusqankurayku, chiripi mana maytukusqankurayku utaq ima unquypas cuerponkupi kasqanrayku.
¿Haykapikamataq unquqlla kasun? ¿Haykapikamataq huchasapa runakuna kasun?... ¿Yuyachkankichu Jesuspa chay suchu runawan ima ruwasqanta?... Huchanta pampachaspanmi unquyninmanta hampiykurqa. Chay ruwasqanwanmi qawachirqa qipa punchawkunapipas allin ruwaq runakunapaq chayta ruwananmanta.
Ñuqanchikpas mana allin ruwaykunata qipanchaspaqa hinaspa ima huchatapas mana ruwaspaqa Jesuspa chayna hampisqanmi kasun. Jesusmi hanaq pachamanta kamachispan pantaq runakuna kasqanchikta as-asmanta chinkachinqa. Hinaptinmi unquykunapas manaña kanqachu. Qalay-qalay runakunam manaña unquspa kusisqa kawsakusun.
Huchasapa runakuna kasqanchikmantaqa rimantaqmi Job 14:4; Salmo 51:5 hinaspa Romanos 3:23; 5:12; 6:23.
Yachachikuykuna
BIBLIAMANTA WILLAKUQ LIBROY
Onqoqkunata Jesuspa sanoyachisqanmanta
¿Imanasqam Jesusqa unquqkunata sanoyachirqa?


text:
¿Jehovaj testigosnillanchu salvakonqanku?
Mana. Imaraykuchus ñaupa tiempomanta ashkha runas, niraj Jehovaj testigosnin kashaspa wañorqanku. Paykunapis salvacionta japʼiyta atenqanku. Bibliaqa sutʼinchan, mosoj pachapi “cheqan kajta ruwajkuna, sajrata ruwajkunapis” wañuymanta kausarimunankuta (Hechos 24:15). Chantapis may chhika runas, Diosta sirviyta atinkuraj, jinaspataj salvacionta japʼenqanku. Jehovaj testigosnenqa mana niyta atiykuchu, pikunachus salvakunankuta chayri pikunachus mana salvakunankutaqa. Chayqa Jesucristoj makinpi kashan (Juan 5:22, 23, 27).


text:
6 kaq yachatsikï
¿Imatataq yachatsimantsik Apäkï Tamya kanqan?
Diosqa mana alli nunakunata ushakätsirqanmi, pero Noëtawan familiantaqa salvarqanmi. Génesis 7:11, 12, 23
Chusku chunka hunaq y chusku chunka paqasmi yakupis Patsaman limpu huntanqanyaq tamyarqan. Tsëchömi llapan mana alli nunakuna wanuyarqan.
Mana alli angelkunaqa cuerponkunata haqirirmi Satanasman qaqäyarqan. Kananqa pëkunam demoniokuna kayan.
Arca rurinchö këkaqkunallam salvakuyarqan. Tiempokuna pasariptinqa Noëwan familian wanuyarqanmi, pero Diosqa pëkunata kawaritsimunqam y mana wanurnam kawakuyanqa.
Diosqa yapëmi mana alli nunakunata ushakätsinqa y alli nunakunataqa salvanqam. Mateo 24:37-39
Diabluwan demoniokunaqa imëkatam rurekäyan nunakuna Jehoväta mana wiyakuyänampaq.
Kanan witsampis Noëpa tiemponchönöllam nunakunaqa Jehoväta wiyakïta munayantsu. Ichikllanam pishin llapan mana alli nunakunata Jehová ushakäratsinampaq (2 Pedru 2:5, 6).
Pero Noëno kaq nunakunaqa kanraqmi y Dios ninqantam rurayan. Pëkunaqa kayan, Jehoväpa testïgonkunam.
MAS MUSYATSIKÏKUNA
DIOSPA ALLI WILLAKÏNINKUNA
¿Imanöraq reqishwan rasumpa kaq religionta?
¿Jukllëllaku kan rasumpa kaq religion? Rasumpa kaq cristiänukunata imanö reqinapaq pitsqa yanapakïkuna yachakuri.


text:
¿Ima ninkimanraj Bibliapita?
Capaz ninkiman:
Runakunapa yarpayninlami.
Mana rasun kaj cuentokunalami.
Diospa Palabranmi.
KIKIN BIBLIA NINGAN
“Tayta Diosnintsipa palabrantaga quiquinmi escribitsergan.” (2 Timoteo 3:16, Mushoj Testamento, Margos—Yarowilca—Lauricocha.)
KAYTA MUSYAYGA IMANÖTAJ YANAPÄMANCHI
Tapukuyninchikunapa respuestantami ali claro rikächimäshun (Proverbios 2:1-5).
Imanö kawakunapajmi yanapamäshun (Salmo 119:105).
Shamoj tiempochö ali kawanapajmi pensachimanchi (Romanos 15:4).
¿IMA PRUËBALAPIS KANKU BIBLIAMAN CREINAPAJ?
Awmi, kimsalata rikärishun:
Manami contranakunchu. 1.600 watakunachönömi Bibliataga 40 runakunanö escribipäkushga. Casi maygampis mana reguinakushga karpis, Bibliaga manami contranakunchu ni jukta jukta parlanchu.
Conviënishgankunalata mana escribiyashgan. Wakinkunaga manami wilakunchu markankuna ima mana alipa pasashgankunapita; pero Bibliata escribejkunaga kikinkuna pantashgankunata y nacionninkunata ima pasashgantapis lapantami escribipäkushga (2 Crónicas 36:15, 16; Salmo 51:1-4).
Profeciankunaga imaypis cumplikanmi. 200 watakuna pishïkaptinlanami Bibliaga wilakurgan Babilonia marka ushakänampaj kajta (Isaías 13:17-22). Y manami imanö ushakänampaj kajlatachu wilakurgan, sinöga hasta pï diriginampaj kajpa jutintapis wilakurganmi (Isaías 45:1-3).
Jina chaynölami wakin profeciakunapis wilakushgannöla cumplikashga. ¿Imanir?, ¡Diospa Palabran karmi ari! (2 Pedro 1:21.)
TAPUKUY
¿Imanötaj Diospa Palabran yanapämanman?
Kay textokunachömi respuestata tarinki: ISAÍAS 48:17, 18 y 2 TIMOTEO 3:16, 17.
MASLATA ASHINAYKIPAJ
DIOSNINCHIPA ALI WILAKUYNINKUNA
Bibliapa ali wilakuyninga, ¿Diospitaku shamun??
¿Imanöpataj musyashwan Bibliapa ali wilakuykuna rasumpa kanganta?


text:
6 PARTI
Noe punzhagunaibi imasa tucushcta ricusha ¿imata yachachi tucunchi?
Diosga mana cazucgunata tucuchira cuti Noeta paihua aillugunatas quishpichira Genesis 7:11, 12, 23
Diosga mana usiachisha tamiachira 40 punchagunata 40 tutagunata. Intiru Allpata yacu catacpi huin mana ali runaguna huañunaura.
Chi mana ali angelgunaga paiguna runa shina aichata saquisha Supaihuan huangurinaura. Cunanga demonioguna manaun.
Huamburic cajunbi acgunalla quishpirinaura. Unaimaga Noe paihua aillugunas huañunaura. Chasna acpis Diosga huiñaibac causanauchun nisha paigunata causachinga.
Ñallami cutillata mana ali runagunata tucuchisha Diosga aligunata quishpichinga Mateo 24:37-39
Supaiga paihua demoniogunahuan runagunata pandachisha catinaunmi Jehovata ama uyanauchun nisha.
Cunan Noe punchagunaibi shina ashca runagunaga Jehovata mana cazunata munanaunchu. Paiga ñallami huin mana ali runagunata tucuchinga (2 Pedro 2:5, 6).
Chasna acpis Noe shina Diosta cazuc runagunami tianaun. Paigunaga Jehovahua testigoguna manaun.
MASTA YACHANGAHUA
DIOSMANDA GUSTU CUINTAIGUNA
¿Imasata yachashun maican religion sirtuta yachachic ashcata?
¿Sirtuta yachachic religionga shuglla chan? Sirtu religionda asirtangahua pichca mandashcagunata yachai.


text:
Llallawa
Llallawa (kastilla simipi: Llallagua) nisqaqa huk buliwyanu llaqtam, P'utuqsi suyupi, Rafael Bustillo pruwinsyapi, Llallawa munisipyup uma llaqtanmi.
Llallawa llaqtaqa Unsiya llaqtap (pruwinsyap uma llaqtanpa) chinchayninpi, chaymanta 7 km karum, Chukiyapu llaqtamantataq 300 km karum, uralanpi, Ururu llaqtamanta 100 km karum, chinchay kuntinpi. Chaymanta huk mana sinchichasqa ñanpi huk 5.000 m hanaq q'asanta purimunchik.
Yuyarina
Allpa saywachi[llamk'apuy | pukyuta llamk'apuy]
Llallawa llaqtaqa mama quchap hawanmanta 3.800 m aswan hanaqmi. Llaqtap k'itipiqa iskaynintin urqum, Llallawa nisqam ("ñuñu", "chuchu" niyta munaqsi). Llaqtaqa puna nisqa sallqa suyupim, wata kuskanchaku llaphinqa 10 °C, wata kuskanchaku para yakunqa 400 mm.
Musiku[llamk'apuy | pukyuta llamk'apuy]
Llallawa k'itipiqa Tiksimuyuntinpi lliwmanta aswan hatunsi chayanta qhuyakunam karqan. Chaypis chayanta qhapaq nisqa Simón I. Patiño sutiyuq runas ancha qhapaq ruruchinantas kamarqan. Buliwya pachakutiypi chay qhuyakunatas mamallaqtachaspa sapsicharqanku. Chay qhuya ch'usaqchasqa kaptinsi, 1980 watakunapi chayantap Tiksimuyu chanin ancha pisichasqa kaptinsi Buliwya mama llaqta chay qhuyakunataqa wichq'arqan, huk pisilla qhuyakunata hukllapaqchaspa. Chaymantapacha runakuna mana llamk'ayniyuq kaspa karuman purinmi. Huk runakunataq qhuyakunapi chanyantataraqmi maskachkan. Runa huchhaykamaqa 1992 watapi 31.474 runakunas Llallawapi kawsachkarqan, 2001 watapi 29.472 runas, 2006 watapitaq 27.700 runachá. Llallawa munisipyu kawsaq runakunap kuskanchaku kawsay mit'anqa 58,2 watam, chunka pichqayuqmanta aswan watayuq kaqkunap ñawinchay qillqay atiq puqtuynintaq 83%.


text:
38 WILLAKUY
12 qhamiyaq runakuna
QHAWARIY kay runakunaq apamusqan frutakunata. Uvas ch’anpaqa hatunmi, iskay runan k’aspipi wantumuranku. Qhawariy higokunatapas granadakunatapas. ¿Maymantan apamuranku kay sumaq frutakunata? Canaán allpamantan. Yuyariy, Canaanpin tiyaranku Abrahanpas, Isaacpas, Jacobpas. Yarqay kaqtinmi Jacobqa familiantin Egipto suyuman astakuran. Chaymantaqa ñan 216 watakunaña pasan, kunanqa Moisesmi israelitakunata Canaanman kutichishan. Kunanqa Cades sutiyoq ch’inneq aqo pampapin kashanku.
Canaanpiqa millay runakunan tiyanku. Chay raykun Moisesqa 12 runakunata kamachin: ‘Qhawamuychis hayk’a runa chaypi tiyasqanta, imayna kallpayoq kasqankutapas. Allpapas tarpunapaq hina allin allpachus kasqanta. Apamuychistaq ima frutallatapas,’ nispa.
Cadesman kutispan Canaán allpa qhamiyaq runakunaqa, Moisesta ninku: ‘Allinmi allpaqa kasqa,’ nispa. Chayta creenanpaqmi rikuchinku apamusqanku frutakunata. 10 runakunan ichaqa ninku: ‘Chaypi tiyaq runakunaqa kallpasapa hatun runakunan. Allpankuta qechuyta munaqtinchisqa wañuchiwasunmi,’ nispa.
Chayta uyarispan israelitakunaqa mancharikunku. Ninku: ‘Egipto suyupi aswan wañusunman karan otaq kay ch’inneq aqo pampapipas. Maqanakuypin wañuchiwasun, warminchistapas wawanchistapas hap’ispan apapunqaku. ¡Moisespa rantinta huk umalliqta akllakusun Egipto suyumantaq kutipusun!,’ nispa.
Iskay qhamiyaqkunataq Jehová Diospi hap’ipakuspa llaqtapi runakunaq sonqonta thasnuyachiyta munanku. Hukninmi Josué hukkaqtaq Caleb, paykunan ninku: ‘Ama manchakuychischu. Jehová Diosmi yanapawasun. Manan sasachu kanqa allpanku qechuyqa,’ nispa. Llaqtantintaq ichaqa mana uyarinkuchu. Aswanmi Josueta Calebtawan wañuchiyta munanku.
Kaymi sinchita phiñachin Jehová Diosta, chaymi Moisesta nin: ‘Manan pipas iskay chunka watayoqmanta kuraqqa Canaán suyuman haykunqachu. Rikunkuñan Egipto suyupipas ch’inneq aqo pampapipas milagrokuna ruwasqayta, chaywanpas manaraqmi ñoqapi hap’ipakunkuchu. Chay raykun 40 wata ch’inneq aqo pampapi muchunqaku, chay runakuna wañunankukama. Calebwan Josuellawanmi Canaán allpamanqa haykunqaku,’ nispa.
Números 13:1-33; 14:1-38.


text:
104 kaq willakï
Jesús kutikun ciëlota
ATSKA kutish qateqninkunata yuripunaq Jesusqa. Huk kutinäqa 500 qateqninkunash rikäyänaq, ¿imapitaraq parlapaq Jesús? Teyta Diospa reinompitash. Tsë reinopita nunakunata yachatsinampaqshi kë Patsamanqa Jehoväqa kachamushqa kanaq Jesusta. Wanushqakunapita sharkamurpis tsëtash rurëkan Jesusqa.
¿Ima Teyta Diospa reinon kanqanta yarpankiku? Ciëlochö rasumpëpa Diospa gobiernonshi, y reypaq Dios Akrashqanqa Jesusshi. ¡Rikanqantsiknöpis mallaqaqkunata qarar, qeshyaqkunata kachakätsir, y wanushqakunata kawaritsir alläpa alli rey kanantam Jesusqa rikätsimarqantsik!
Waranqa wata ciëlochö Jesús reinamuptenqa, ¿imaraq kë Patsachöqa pasanqa? Hinantin Patsash selläma shumaq huerta tikrarenqa. Mananash wanutsinakïkuna, qeshyakuna ni wanïpis kanqanatsu. Selläma shumaq huertachö llapan nunakuna täräyänampaq Patsata Dios rurashqa kaptinmi kënö nintsik. Tsëpaqshi Edén huertataqa ruranaq. Llapan Teyta Dios munanqantash ruramonqa Jesusqa.
Jesús ciëlota kutikunan tiemposh chäramushqa. Pë kawëkanqantaqa musyayanshi qateqninkuna 40 hunaq yuripuyashqa kaptin. Pero ‘espíritu santota chaskiyanqëkiyaq, quedakuyë kë Jerusalenchö,’ nishpash ninaq manaraq ewkurnin. Diospa kallpanshi tsë espíritu santoqa, Teyta Dios munanqanta qateqninkuna rurayänampaqshi viento pükaqnö yanapëkonqa. ‘Hinantin patsachömi qamkunaqa noqapita willapäkuyanki,’ nishpash Jesús usharinaq.
Tsëpitanash, espantëpaq pasëkunaq tsë llapanta parlar ushariptin. Këchö rikanqëkinöshi, ciëloman lloqar qallëkunaq. Pero mananash qateqninkuna rikäyänaqnatsu pukutë tsaparkuptin. Tsënöshi ciëlota ewkur Patsachö qateqninkunaman Jesús gobernar qallëkamunaq.


text:
YACHACHINA 2
Rebeca Jehovát cusichiyta munara
Rebeca suj huarmi cara ima Jehovát munara. Ckosanpa sutin, Isaac cara. Paypas Jehovát munara. Rebeca, ¿imaina Isaacta ʼrejsera? ¿Imaina Rebeca ckaachera ima Jehovát cusichiyta munara? Huamajta, paypa ckosanmanta yachasúysh.
Abrahán y Sara, Isaacpa tatasnin carancu. Túcuy paycuna Canaan ashpanpi causarancu, maypi gentecka mana Jehovát adóraj carancu. Pero Abrahancka, mositun casaracunanta munara, suj huarmían ima Jehovát adóraj cachun. Chayraycu, Abrahán paypa siervunta cachara, cay, Eliezer cayta atinman, suj huarmi Isaácpaj mascanánpaj, suj laupi Harán huajyascka, maypi huaquincuna Abrahanpa aillusnin causarancu.
Eliezer, sujcuna Abrahanpa siervusninuan ʼrera. Chayman ʼríypaj, ancha caru cara. Paycunaan chunca (10) camellusta pusarancu, maypi micuyta y regalusta aparancu. Eliezercka, ¿imaina yachayta atinman, mayckan huarmi Isaácpaj ajllayta? Áicap Eliezer y sujcuna siervus Haranman chayarancu, paycuna suj suni pósup launinpi sayacorancu, Eliezer na yachara, ima chá horaspi gente amuncuman, yacút sorckóypaj. Pay Jehovát oraciunpi nipora, ‹Si nocka suj huarmít mañani yacút ckoananta y paycka nockát ckoan y camellusniytapas, nocka yachásaj ima cá huarmi can, pít ckam ajllaranqui.›
Chaymanta sipas Rebeca posuman chayara. Biblia nin ima pay ancha sumítaj cara. Eliezer utula yacút upiáypaj payta mañara, y pay nera: ‹Ari, imajmana. Utula yacút ckámpaj y camellusniyquípaj apamúypaj ʼrísaj.› ¡Chayllapi pénsay! Camellus ancha chaquisckas, ashca yacút upiancu, chayraycu Rebeca cutis cutis posuman huairacachanan tiara. ¿Ckaanquichu dibujupi imaina pay sinchít llamcas tían?— Eliezer sorprendescka tiara imaina Jehová paypa oraciunninta contestapora.
Eliezercka ashca y súmaj regalusta Rebecát ckora y pay Eliezerta y yanasusninta nipucora, familianpa huasinman ʼrinancunápaj. Eliezercka paycunata nipucora imápaj Abrahan payta cachasa cara, imainapas Jehová paypa oraciunninta contestapora. Rebécap familian cusiscka tiarancu, Isaac Rebecaan casaracunánpaj sackepusckancuraycu.
Isaac Rebecaan casaracunánpaj, Rebeca Eliezeruan ʼrera
Pero ckam, ¿pensanquichu ima Rebeca payuan casaracuyta munara?— Rebeca yachara ima Jehová Eliezerta chayman cachara. Familian Rebecát taporancu, si, Isaacpa huarmin cáypaj, Canaanman ʼriyta munara, Rebeca nera, ‹Ari, nocka ʼriyta munani.› Chayllapi, paycka Eliezerhuan ʼrera. Áicap Rebeca Canaanman chayara, Isaac Rebecaan casaracora.
Jehová chayta ʼruananta munara, y Jehová munasckanta ʼruasckanraycu Jehová payta bendecera. Ashca huatas chaymanta, ¡Jishu paypa familianmanta amora! Si ckam Rebeca ina canqui y Jehovát cusichinqui, pay ckamtapas bendecisoncka.
BIBLIAYQUIPI LÉEY
Génesis 12:4, 5; 24:1-58, 67


text:
DIOSPAQ KAUSASUNCHIS, JUÑUNAKUYPI YACHANAPAQ Agosto 2017
Qelqakunata munachinapaq
¿Imaynatan Bibliamanta yachachiyku? nisqa videota imaynata munachisunman, jinallataq imarayku Dios runakunata kamasqanmanta cheqaq kaqta yachachiy. Qelqay imaynatan qanpas qelqakunata munachiwaq chayta.
BIBLIAPI QORI JINA YACHACHIKUYKUNA
Jehová Diosmi recompensata qoran millay nacionman
Jehová Diosmi Babilonio runakunaman recompensata qoran 13 wata Tiro llaqtata cercowan muyuykusqanrayku ¿Valoranchu Jehová Dios sacrificio ruwasqanchista sonqomanta ruwasqanchistapas?
CRISTIANO KAUSAYNINCHIS
Cualidadkunata wiñachiy: Humilde kay
¿Imaraykun importante humilde kay? ¿Imaynatan rikuchinchis? ¿Imaynatan oración Jesuspa ejemplonpas yanapawanchis humilde kananchispaq?
BIBLIAPI QORI JINA YACHACHIKUYKUNA
Qhawaq runaqa responsablen kanan karan
Qhawaq runaqa responsablen kanan karan juj peligro qayllaykamuqtin llaqtaman willaspa. ¿Imaraykun Jehová Dios Ezequielta nombraran “Israel llaqta qhawaqta”?
CRISTIANO KAUSAYNINCHIS
Cualidadkunata wiñachiy: Valiente kay
¿Imaraykun runa manchakuyta vencena? ¿Imaynatan valorta jap’inapaq yanapawanchis yuyaymanay, oración, Diospi confiaypas?
BIBLIAPI QORI JINA YACHACHIKUYKUNA
Magog allpamanta Gogqa chinkapunqañan
Biblian willan Magog allpamanta Gog ch’usaqyachisqa kaqtin antesta qhepatapas ima pasananta.
CRISTIANO KAUSAYNINCHIS
Cualidadkunata wiñachiy: Iñiyniyoq kay
Abrahán jina, Jehová Diospi iñinanchis sasa tiempopi tarikuqtinchispas. ¿Imaynatan iñiyninchista wiñachisunman junt’aq sonqo kayninchistapas?
BIBLIAPI QORI JINA YACHACHIKUYKUNA
Rijuriypi Ezequielpa rikusqan templo
Ezequielpa rikusqan temploqa yuyarichiwanchismi Jehová Diosta adoranapaq kamachikuyninkuna ch’uya chaninpuni kasqanta. ¿Imaynatan qanta chay rijuriy yanapasunkiman?
CRISTIANO KAUSAYNINCHIS
¿Jayk’aqmi precursor auxiliar kayta atiyman?
Diosta jatunchanapaq sacrificiokunata jaywasunman precursor auxiliar kaspa. ¿Astawan predicayta munawaqchu precursor auxiliar kaspa?


text:
KAWSAYNINMANTA WILLAKUY
Taytaymi wañupurqan ichaqa huk taytatan tarirqani
TAYTAYQA 1899 watapin nacerqan Graz llaqtapi, Austria nacionpi. Primera Guerra Mundial qallarishaqtinqa payqa waynachallaraqmi karqan. 1939 watapi Segunda Guerra Mundial qallariqtinmi ichaqa, Alemania nacionmanta ejército apapurqan, hinan 1943 watapi Rusia nacionpi maqanakushaspa wañupurqan. Chaypaqqa iskay watallaypiraqmi kasharqani chaymi taytaytaqa mana reqsirqanichu. Erqecha kashaspayqa huk wawakunata taytantinta rikuspan mayta ñoqapas taytayoq kayta munarqani. Ichaqa wayna kashaspan Diosmanta yacharqani, chaymi sonqochawarqan. Chaypin yacharqani mana hayk’aq wañuq hanaq pacha taytayoq kasqayta.
ERQE KASHASPA RUWASQAY
Qanchis wataypi kashaspan hatun institucionman haykurqani, chaypin waynakunata campoman apaspanku yachachiqku imaymana ruwaykunata. Chaytaqa Robert Stephenson Smyth Baden-Powell tenienten 1908 watapi qallarichirqan. 1916 watapitaq ñoqa hina erqekunapaq qallarichillarqantaq.
Campota rispan chaypi puñumuq kayku, uniformeyoqkamataq tamborta tocasqankuman hina marchaq kayku, chaykunawanqa anchatapunin kusikuq kani. Astawanqa erqemasiykunawan sach’a ukhukunapi pukllasqaytan yuyarini, ninata hap’ichisqankuq muyuyninpi takisqaykuta ima. Hinaspapas yachachiwaqkun campopi tukuy imaymana kaqkunamanta, chaykunan yanapawarqan Diospa kamasqankunata sumaqta qhawarinaypaq.
Chay institucionpiqa sapa p’unchaymi allinkunata ruwanaykupaq yachachiwaqku. Napanaykuqpas kayku “liston kashani” nispan. Chay simikunaqa anchatan kusichiwaq. Ñoqaq t’aqaypiqa 100 más erqekunan kaq kayku. Yaqa kuskanmi católico religionmanta karqanku, wakintaq huk religionkunamanta.
1920 watamantapachan chay institucionqa hatun huñunakuykunata apariq askha nacionkunamanta. Ñoqaqa qanchis kaq huñunakuymanmi rirqani 1951 watapi, Bad Ischl (Austria) llaqtapi. 1957 watapitaq, agosto killapi isqon kaqman rirqani, chaymi aparikurqan Birmingham llaqtaq qayllanpi (Inglaterra). Chay kutipin 85 nacionkunamanta 33.000 participaqkuna karqanku, 750.000 runakunataq qhawaq hamurqanku, chaypin kasharqan Inglaterra nacionmanta Isabel reinapas. Chaymi qhawarikurqani huk nacionmanta wawqe-panakunayoq hina, ichaqa manan piensarqanichu qhepaman pachantinmanta Dios sonqo wawqe-panakunayoq kanaypaqqa.
HUK TESTIGOWAN TUPANI
1958 watapiqa, Graz llaqtapi kaq hatun hotelpin mozo kanaypaq yachachiwasharqanku. Tukunaypaqñan kasharqani, hinan llank’aqmasiy Rudolf Tschiggerl iñiyninmanta willawarqan. Payqa pastelkuna ruwaqmi karqan, Rudi nispataqmi niq kayku. Trinidadmantan rimapayawarqan, niwarqantaqmi chay yachachikuyqa mana Bibliapichu kasqanta, hinan nirqani “pantashankin” nispa. Amigoytaq karqan chayqa, yapamanta católico kananpaqmi rimapayarqani.
Rudiqa Bibliata apamuwananpaqmi niwarqan ichaqa católica Bibliallatan munarqani. Chaymi apamuwarqan hinan leeshaspa chay Biblia ukhupi tarirqani huk tratadota, chaytaqa paymi churamusqa. Chay qelqamantan yuyaykurqani runakunata engañanapaq hina kasqanta, chaymi phiñakurqani, Bibliamantan ichaqa mana iskayaqchu kani. Chaymantapachan Rudiqa mana hayk’aqpas huk qelqata qowarqanchu, ichaqa maynillanpipas Bibliamantaqa rimaqmi kayku mayninqa sinchi tutakama.
Graz hotelpi mozo kanaypaq yachasqay qhepamanmi, mamayqa kachawarqan huk escuelamanñataq, chaypin yachamunay karqan hotelkunapi jefe kanaypaq. Chaymi rirqani Bad Hofgastein llaqtaman. Chay escuelaqa chay llaqtapi kaq hatun hotelwanmi llank’asqa, chaymi mayninqa chayman llank’aq riq kani chhaynapi astawan yachamunaypaq.
ISKAY MISIONERAKUNAN MASKHAMUWARQANKU
Rudiqa Viena sucursalmanmi willasqa huk ladoman ripusqayta, chay sucursaltaq Ilse Unterdörfer, Elfriede Löhr * misionerakunaman willasqa. Huk p’unchaymi hotelpi llank’aqmasiy willawarqan iskay señorakuna maskhawashasqankuta. Hinan admirasqa qhawaq rirqani. Chay hermanakunaqa Alemania nacionpi predicay hark’asqa kashaqtinmi qelqakunata pakallapi apasqaku. Chayraykun paykunata Lichtenburg carcelman apasqaku manaraq Segunda Guerra Mundial qallarishaqtin. Guerra qallarisqan qhepatataq Berlín llaqtaq qayllanpi kaq Ravensbrück carcelman apallasqakutaq.
Chay hermanakunaqa mamay hina kurakñan kasqaku, chaymi respetowan qhawarisqayrayku mana munarqanichu yanqa hamuchiyta. Chaymi nirqani cheqaqchu icha manachu apóstol Pedro primer kaq papa kasqanta, paymantataq lliw papakunapas atiyta chaskisqankuta. Chay hinatan católica religionpiqa yachachinku. Chayta yachanaypaqmi textokunata apamuwanankuta munarqani. Chaytan llaqtapi curaman aparqani, chay hinapi mayqenkaqchus cheqaq kaqta yachachin chayta yachanaypaq.
CHEQAQ SANTO PADRETAN REQSINI
Mateo 16:18, 19 textopi Jesuspa nisqantan católica religionqa mana allintachu entienden. Chayraykun ninku apóstol Pedro primer kaq papa kasqanta, hinaspapas ninkun papaq otaq paykunaq nisqanku hina “santo padreq” yachachisqanqa cheqaqpuni kasqanta. Catolicokunaqa chay hinatan creenku. Ñoqapas chaytan creerqani, chaymi trinidad yachachikuytapas cheqaq yachachikuypaq qhawarirqani. Ichaqa yuyaykuqmi kani, santo padrechus imallapipas pantanman chayqa, trinidad yachachikuypas yaqapaschá pantasqa kanman nispa.
Llaqtapi curaqa manan tapusqaykunata kutichiwayta atirqanchu chaymi huk librota qowarqan chay yachachikuymanta leenaypaq. Leesqay qhepamanmi yapamanta kutirqani astawanraq tapunaypaq. Kutichiwayta mana atispataq niwarqan: “Manan yachachiwankimanchu nitaq ñoqapas yachachiykimanchu”, nispa. Chhaynapin religionmanta manaña rimayta munarqanchu.
Chay qhepamanmi misionerakunawan Bibliata estudianaypaq decidikurqani. Paykunan yanapawarqanku cheqaq santo padreta reqsinaypaq, payqa hanaq pachapin tiyasqa, sutintaqmi kasqa Jehová Dios (Juan 17:11). Chay llaqtapiqa manan bautizasqa iñiq karqanraqchu. Chaymi chay hermanakuna llapa huñunakuykunata apariqku huk estudianteq wasinpi, pisi runakunallataqmi hamuqku. Maynillanpin huk hermano hamuq discurso qoq, chaypaqqa huk localtan alquilaqku.
PREDICAYTA QALLARINI
Chay misiorenakunawanmi estudiayta qallarirqani octubre killapi 1958 watapi, kinsa killa qhepamantaq enero killapi 1959 watapi bautizakurqani. Manaraq bautizakushaspan ichaqa yachayta munarqani imayna predicakusqanta, chaymi paykunawan kuska wasin-wasinta predicaq rinaypaq paykunata tapurqani (Hech. 20:20). Chay qhepamantaq ñoqallapaq huk territoriota mañakurqani, hinan huk llaqtata qowarqanku. Chaymanqa sapallaymi riq kani, sapallaytaq wasin-wasinta predicaq kani, yachay munaqkunamanpas sapallaymi kutiq kani. Primer hermanowan predicasqayqa iñiq t’aqata watukuq umallin karqan, qhepamanmi pay visitamuwarqanku.
1960 watapin hotelpi jefe kanaypaq estudiasqayta tukurqani, hinamanmi wasiyman kutipurqani familiayta Bibliamanta yachachinaypaq. Wakinña familiaymanta chhikallantapas yachayta munanku chaypas, manan mayqenninkupas iñinkuchu.
TUKUY TIEMPOYWAN DIOSTA SERVINI
1961 watapin sucursalmanta huk cartata iñiq t’aqakunaman apachimurqanku. Chaypin kallpacharqanku precursor kanankupaq. Solterotaq, waynataq karqani chayqa precursor kanaypaqmi yuyaykurqani. Chaytan Kurt Kuhn watukuq umalliman willarqani, ichaqa ñawpaqtan carrotaraq rantikuyta munarqani predicanaypaq. Chaymi niwarqan: “Jesuswan apostolninkunawan, ¿carrotaraqchu necesitarqanku predicanankupaq?”, nispa. Chayta nisqanmi yanapawarqan usqhaylla precursor kanaypaq. Ichaqa sapa p’unchay hotelpi ch’isiyaq llank’asqaytan pisiyachinay karqan.
Chaymi jefeyta tapurqani 10 horasllata p’unchaypi llank’anaypaq hinan payqa munarqan, manataqmi sueldoytaqa pisiyachirqanchu. Tiempoq pasasqanmanmi tapullarqanitaq pusaq horasllata llank’anaypaq hinan munallarqantaq, kaqllatataqmi pagawasharqan. Chaymi soqta horasllata llank’anaypaq nillarqanitaq hinan munallarqan sueldoytapas manan pisiyachirqanchu. Admirasqan kasharqani, jefeyqa manachus hina ripunayta munarqanchu. Chay hinapin precursor kapurqani, chay tiempokunapiqa 100 horastan precursorkunaqa predicaqku.
Precursor kasqaymanta tawa killa qhepallamanmi precursor especial kapurqani, chay tiempopiqa 150 horastan predicakunan karqan. Hinaspapas Carintia llaqtapi huk huch’uy iñiq t’aqapin umallikunaq llank’ayninpi yanapaq umalli karqani (chay sutiqa kunan tiempopin). Chayqa kashan Spittal an der Drau llaqtapin. Chaypiqa sapallaymi precursor especial karqani ichaqa Gertrude Lobner iñiqmasin anchata yanapawarqan. Payqa kunan tiempopi iñiq t’aqapi secretarioq ruwanantan ruwarqan.
HUK LLANK’AYKUNATA CHASKILLANITAQ
1963 watapin iñiq t’aqakunata watukuq umalli kapurqani. Chaymi mayninqa iñiq t’aqakunata watukuq rinaypaq trenpi viajaq kani. Yaqa llapankun iñiqmasikunaqa mana carroyoq karqanku chaymi mana hamuqkuchu tren estacionmanta pusapuwanankupaq. Yaqapaschá alojakunay wasikama taxipi riyman karqan, ichaqa iñiqmasikunata mana p’enqachinayraykun chakipi riq kani maletaykunata q’epeykuspa.
1965 watapin Galaad escuelaman invitawarqanku. Chay escuelapi kaqkunaqa yaqa llapankun ñoqa hina solterokuna karqanku. Chay qhepamanqa Austria llaqtaymanmi iñiq t’aqakunata watukuq umalli kanaypaq kutichimuwarqanku. Manaraq kutimushaqtiymi ichaqa Estados Unidospi, Nueva York llaqtapi Anthony Conte watukuq umalliwan tawa semana hunt’a predicamurqayku. Payqa allin predicaqmi karqan ñoqa hinataq anchata munaq predicayta. Paywan predicayqa ancha munaymi karqan.
Watukuq umalli hina llaqtayman kutimpuspan Tove Merete hermanata reqsirqani, payqa ancha munaychan karqan. Payqa phisqa watanmantapachan Diosta reqsisqa. Hinan huk wata qhepaman, 1967 watapi abril killapi casarakurqayku. Chaymantaqa paywan kuskan iñiq t’aqakunata watukuq rirqani. Mayninpin iñiqmasikuna tapuwanku imaynapi reqsinakusqaykuta, chaymi chansakuspa niyku: “Sucursalmi reqsinachiwanku”, nispa.
Huk wata casarakusqay qhepamanmi, Jehová Diosqa ancha munakuyninpi wawanta hina adoptakuwarqan. Chaymantapachan astawan Jehová taytayman asuykurqani, llapa wawankuna hinataq nirqani: “¡Yayallay!”, nispa (Rom. 8:15).
1976 watakaman esposaywan kuska watukuq umalli karqani. Mayninqa, qasa tiempopin sinchi chiri cuartokunapi puñuq kayku. Huk kutinmi hawaykupi kaq frazada samayniykuwan qasarqapusqa. Chaymi huk kutikunapaqqa q’oñikunaykupaq estufa nisqata apaq kayku. Wakin llaqtakunapiqa bañoman rinaykupaqmi hawaman lloqsispa rit’i patanta puriq kayku, chiri wayrataq baño ukhuman haykuykamuq. Hinaspapas manan alquilaqkuchu qhepakunaykupaq wasita, chaymi sapa lunes p’unchayqa maypichus alojakusqaykupi qhepakuq kayku, martes tutamantantaq huk iñiq t’aqatañataq watukunaykupaq viajapuq kayku.
Esposaytaqa manan ninayraqchu predicaq rinanpaqqa. Paymanqa gustanmi predicayqa. Hinaspapas anchatan iñiqmasikunata munakun sonqomantataqmi paykunata yanapan. Chaykunan anchata kallpachawarqan yanapawarqanpas.
1976 watapin Austria Betelman invitawarqanku. Chaypin sucursalpi encargakuqkunamanta hukninkaq karqani. Chay tiempopiqa chay sucursalmi Europa ladopi (chayqa inti lloqsimuy ladopin kashan) predicacionmanta encargakuq, pakallapitaq qelqanchiskunata apachiq. Hinan chaykuna ruwaypi llank’aq Jürgen Rundel iñiqmasita yanaparqani. Kunanqa Gertrude esposanwanmi precursor especial Alemania nacionpi kashanku. Qhepamantaq Europa ladomanta 10 simikunapi qelqakuna t’ikrayta qhawarirqani. 1978 watapin Austria sucursalqa soqta simikunapi revistakuna ruwayta qallarirqanku. Hinaspapas huk nacionkunapi qelqanchiskunata munaqkunamanmi apachiq kayku. Chay ruwaymantan Otto Kuglitsch iñiqmasi encargakuq, kunanqa Alemania sucursalpin Ingrid esposanwan llank’ashanku.
Inti lloqsimuy Europa ladomanta kaq iñiqmasikunaqa pakallapin paykuna kikinku qelqakunata ruwakuqku. Chaywanpas yanapanatan necesitaqku, Jehová Diosmi ichaqa chay ruwayninkuta cuidarqan. Paykunatan Betelpiqa anchata munakuq kayku, hark’asqaña testigokunaq ruwayninku karqan chaypas, paykunaqa tukuy sonqowanmi Jehová Diosta servirqanku.
RUMANIA NACIONTA VISITANI
1989 watapin umalli t’aqamanta Theodore Jaracz iñiqmasiwan Rumania nacionman viajarqani. Chay nacionpiqa 1949 watamantapachan imaymanakuna pasasqanwan askha iñiqmasikuna Diospa llaqtanmanta t’aqakurqanku, hinaspa kikin iñiq t’aqankuta hatarichirqanku. Ichaqa kaqllan predicasharqanku, runakunatapas bautizasharqanku, Diospa llaqtanpi tarikuq iñiq masikuna hinataq politicapi mana chhaqrukusqankurayku carcelkunaman apasqa karqanku. Paykunatan Diospa llaqtanman kutimpunankupaq ripamayaq rirqayku. Rumania nacionpiqa hark’asqan testigokunaqa kasharqanku, chaymi pakallapi huñukurqayku Pamfil Albu iñiqmasiq wasinpi, chaypin kasharqanku chay t’aqakunamanta tawa umallikunapas, kallarqankutaqmi chay nacionpi testigokunaq ruwayninta qhawariq umallikunapas. Hinaspapas Austria nacionmanta Rolf Kellner iñiqmasin ñoqaykuwan rirqan imachus nikusqanta t’ikraq.
Huk ch’isintawanmi huñukurqayku, chaypin Albu iñiqmasiqa tawantin umallimasinkunata nirqan: “Sichus kunan Diospa llaqtanman mana kutipusunchu chayqa, manapasñachá qhepamanqa atisunchu”, nispa. Chhaynapin 5.000 iñiqkuna Diospa llaqtanman kutimpurqanku. ¡Chaywanqa maytachá Jehová Diosqa kusikurqan, Saqrataq k’achachacharqan!
1989 wata tukuytan umalliq t’aqa invitawarqanku Brooklyn Betelpi llank’anaykupaq. Chayta yacharqospan kusikurqayku. Hinan 1990 wata julio killamantapacha Betelpi llank’ayta qallarirqayku. 1992 watapitaq umalli t’aqa churawarqan predicacionmanta encargakuqta. 1994 watapitaq Diospa munayninpi umalli t’aqamanta kapurqani.
ÑAWPA TIEMPOMANTA YACHASPA ÑAWPAQLLAMAN QHAWARINI
Hotelpi mikhunata servispa llank’asqaytaqa yuyashallanin. Kunantaqmi llapa iñiqmasinchiskunapaq espiritual mikhunata ruwaysikushani, chaymi anchata kusichiwan (Mat. 24:45-47). Kunanqa 50 watañan Diospaq tukuy tiempoywan llank’ashani. Chayta yuyarispan kusisqa kashani, Jehová Diostataq agradecekuni llapa iñiqmasikunata yanapasqanrayku. Hinaspapas kusikunin askha nacionkunamanta huñunakuykunaman rispa, chaypin yuyarichiwanchis hanaq pacha taytanchista astawan reqsinanchispaq, simintapas astawan t’aqwinanchispaq.
Jehová Diosmantan mañakuni aswan askha runakuna Bibliata estudianankupaq, chhaynapi allinta yachaspa llapa iñiqmasikunawan kuska Diosta servinankupaq (1 Ped. 2:17). Hinaspapas maytan suyakushani kay hallp’api kawsarimpuyta hanaq pachamanta rikumuyta, chhaynapi taytayta reqsinaypaq. Chaymantapas maytan munani mamaypas huk familiaykunapas mosoq pachapi Diosta yupaychanankuta.
Maytan suyakushani kay hallp’api kawsarimpuyta hanaq pachamanta rikumuyta, chhaynapi taytayta reqsinaypaq
^ par. 15 Paykunaq kawsayninmantan willashan 1980 wata 15 abril La Atalaya revista.


text:
HUILLAJ (YACHANAPAJ) Junio de 2017
Cai revistaca 31 de julio - 27 de agosto de 2017-pi yachagrishca temacunatami charin.
Jehovami tucui llaquicunapi cushichin
¿Diosta servij familiacunaca ima llaquicunatataj chari tucuncuna? ¿Llaquicunahuan cajpica Dios cushichishpa ayudachunca imatataj rurana canchij?
Dios cushca bendicioncunata valorashunchij
¿Ima bendicioncunatataj valorana canchij? ¿Ima shinataj chaita rurashun?
Jehová Dioslla mandana cashcata ricuchinami importante can
¿Imamantataj Jehová Dioslla tucuita Mandaj cashcata yachana canchij?
Tucuita Mandaj Jehová Diosta apoyashunchij
¿Tucuita Mandaj Diosta apoyashpaca ima shinataj causashun?
¿Yacharcanguichu?
¿Jerusalén templopi cˈatujcunataca imamantataj Jesusca ‘shuhuacunami’ canguichij nirca?
Problemacunata allichishpaca sumajtami causashun
Tucuicunami sumajta, alli apanacushpa causasha ninchij. Maijancunaca jatun tucushpa, o llaquichinata manchashpami mana alli tratancuna. ¿Ama chashna cangapajca imatataj rurana canchij?


text:
¿Imaynan kawsay kanqa qhepa tiempokunaman?
¿Ima ninkin?
¿Kaqllachu kanqa?
¿Aswan mana allinchu kanqa?
Icha, ¿allinyanqachu?
BIBLIA NIN:
“Diosmi paykunaq ñawinkumanta tukuy weqeta pichanqa, manan wañuypas kanqañachu, manallataqmi llakikuypas, waqaypas, nanaypas kanqañachu, ñawpaqkaqkunaqa manaña kapusqanrayku”, nispa (Apocalipsis 21:3, 4, Diospa Simin Qelqa).
¿IMAYNAPIN YANAPAWANCHIS CHAY TEXTOQ NISQAN?
Llank’asqanchisqa kusikunanchispaqmi kanqa (Isaías 65:21-23)
Manañan kanqañachu onqoykuna ñak’ariykunapas (Isaías 25:8; 33:24)
Wiñaypaqmi kusisqa kawsasunchis familianchiswan amigonchiskunawanpas (Salmo 37:11, 29)
¿CREENANCHISPUNICHU BIBLIAQ NISQANPI?
Arí, ¿imarayku?
Chay promesanta hunt’ananpaq atiyniyoq Dios kasqanrayku. Jehová Diospa atiyninqa mana tukukuqmi chaymi Bibliapiqa payllata nikun: “Tukuy-atiyniyoq”, nispa (Apocalipsis 15:3). Kay pachata paraisoman tukuchinanpaq prometesqantaqa hunt’anqapunin. Chay promesanmantaqa manapunin iskayasunmanchu, ¿imarayku? Bibliaq nisqan hina, ‘Diospaqqa [...] tukuy imapas atikuqmi’ (Mateo 19:26).
Chay promesanta hunt’aytapuni Dios munasqanrayku. Bibliaq nisqan hina Jehová Diosqa anchatapunin munan wañuq runakunata kawsarichimpuyta (Job 14:14, 15).
Hinaspapas Biblian willan Jesús onqosqakunata qhaliyachisqanmanta. ¿Imaraykun chayta ruwarqan? Chay ruwaytapuni munasqanrayku (Marcos 1:40, 41). Chay ruwasqankunaqa sut’itan rikuchirqan Taytanpuni lliw runakunata yanapay munasqanta (Juan 14:9).
Chaykunawanmi yachanchis Jehová Diospas Jesuspas hamuq tiempopi kusisqa kawsananchista anchatapuni munasqankuta (Salmo 72:12-14; 145:16; 2 Pedro 3:9).
TAPUKUY
¿Imaynatan Jehová Dios kay pachata paraisoman tukuchinqa?
Chay tapuypa kutichiynintan tarinki: MATEO 6:9, 10; DANIEL 2:44 textokunapi.
Astawan yachanapaq
¡DIOSMANTA HAMUQ ALLIN WILLAKUYKUNA!
¿Imatan Dios munan kay Hallp’apaq?
Biblian kaykunata yachachin: ¿Imapaqmi Dios hallp’ata kamarqan? ¿Hayk’aqmi ñak’ariykuna tukupunqa? Hamuq tiempopi, ¿iman kanqa hallp’amanta runakunamantapas?
¡DIOSMANTA HAMUQ ALLIN WILLAKUYKUNA!
¿Imataq Diospa Reinonri?
¿Pin Diospa Gobiernonpi kamachikuq? ¿Imatan Diospa Gobiernon qhepaman ruwanqa?


text:
Sirk'a llika
Sirk'a llika nisqaqa kurkupi yawarta muyurichinapaq sirk'akunap llikanmi.
Chawpi ukhu yawrinqa sunqum. Sunquqa yawarta sirk'akunantam tanqan. Sunqumanta pusaq sirk'akunaqa tawna sirk'am (arteria), sunquman pusaqtaq ch'illa sirk'am (vena). Kurku yawrikunaqa ch'iñi sirk'akunam (capilares).
Muksichaqsapa yawarta pusaq sirk'akunaqa puka yawar sirk'am, chimlasaysapataq yawarta pusaq yana yawar sirk'am.
Runapiqa, hinallataq ñuñuqkunapi, pisqukunapipas sunqumanta yana yawar surq'an tawna sirk'antam surq'anman purin. Surq'anpi chimlasayta lluqsichispa muksichaqtam chaskin. Chay pukayasqa yawarqa surq'anmanta surq'an ch'illa sirk'antam sunquman purin. Sunqutaq puka yawartaqa hatun tawna sirk'anta, chaymanta k'allmakuq huk tawna sirk'akunanta kurku yawrikunam tanqan, kurkuta muksichaqwan samachinanpaq. Chay kurkupi yanayasqa, chimlasaysapa yawarqa ch'illa sirk'akunantam sunquman purin.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Sirk'a llika.


text:
ÑUCA CAUSAI
Diosca achcatami cˈuyashca
ÑUCA yayaca Arthur shutimi carca. Paica Diospi crij cashcamantami Iglesia Metodista nishcaman purinata yuyacurca. Pero Estudiantes de la Bibliacunapaj publicacioncunata leyishca qˈuipaca paicunahuanmi tandanacui callarirca. Paica 17 huatacunata charishpami 1914 huatapi bautizarirca. Primera Guerra Mundialpi soldado tucuchun nijpipish paica mana munarcachu. Chaimantami Canadá llajtapaj Kingston pueblopi 10 quillacunata carcelpi churarca. Carcelmanta llujshishca qˈuipaca colportormi tucurca, cunanca precursores nishpami rijsinchij.
Ñuca mamaca Hazel Wilkinson shutimi carca. Paipaj mamaca 1908-pimi Diosta rijsishca carca. Shinallataj ñuca yaya mamaca 1926 huatapimi cazarashcacuna carca. Ñucaca 24 de abril de 1931-pimi huacharircani. Chuscu huahuacunamantaca segundo lugarpimi huacharircani. Ñuca yayaca Bibliata estudianatami munaj carca. Chaimantami ñucanchijpish chaillatataj rurasha nircanchij. Ñuca familiapajca Diosta servinami ashtahuan importante carca. Chaimantami huasin huasin Diosmanta huillangapaj tandalla llujshij carcanchij (Hechos 20:20).
ÑUCA YAYA LAYAMI RURARCANI
1939-pica Segunda Guerra Mundialmi callarirca, chai huata qˈuipaca Canadá llajtapica Testigocuna Diosmanta ama yachachishpa catichunmi jarcarcacuna. Escuelacunapipish huambracunaca banderata saludana, himnotapish cantanami carca. Chai horascunaca profesorcunaca ñucatapish, ñuca panitapish canllaman llujshichunmi saquijcuna carca. Pero shuj punllaca ñuca profesoraca manchaisiqui nishpami pingaipi churarca. Shinallataj clases tucurishca qˈuipaca ñuca compañerocunaca macashpami pambaman shitarcacuna. Chaita rurajpipish ñucaca mana desanimarircanichu, ‘runacunata cazunapaj randica Taita Diostami cazusha’ nircani (Hechos 5:29).
11 huatacunata charishpami julio de 1942-pi, shuj haciendapi tanque yacupi bautizarircani. Escuelamanta vacacionman llujshishpaca precursormi tucuj carcani. Cunan punllacunapica precursor auxiliar nishpami rijsinchij. Shuj huatacarin quimsa huauquicunahuanmi Ontario llajtapi yantata mashcajcunaman huillanaman rircanchij.
1 de mayo de 1949-pimi precursor regular tucurcani. Chai huatacunami Canadapi tiyaj sucursalman invitarca. Chaipica construccionpimi trabajarcani. Asha quillacuna qˈuipaca betelita cachunmi invitarcacuna. Betelpi cashpaca imprimina maquinacunapimi trabajarcani. Huaquin semanacunataca tutacunami uchilla hojacunata imprimishpa trabajarcani. Chai hojacunapica Canadá llajtapi Diosmanta ama yachachichun nishpa testigocunata llaquichishcatami parlarca.
Qˈuipaca Departamento de Serviciopimi trabajachun mañarcacuna. Quebec llajtamanmi huaquin precursorcuna servinaman ricurcacuna. Quebec llajtapica testigocunataca achcatami llaquichicurcacuna. Chai llajtaman rigrij precursorcunatami huaquin tapuicunata rurana carcani. Chaipimi María Zazulata rijsircani. Paipaj yaya mamaca Iglesia Ortodoxa nishcamanmi rijcuna cashcarca. Paipish paipaj jatun turipish Bibliamanta yachanata mana saquisha nishcamantami yaya mamaca huasimanta llujshichishpa cachashca carca. Pero ishquindijmi junio de 1951-pi bautizarishcacuna carca. 6 quillacuna qˈuipaca precursorcunami tucushca carca. Mariata tapucushpaca, paica Jehová Diosta achcata cˈuyashcatami ricurcani. Chaimantami paihuan cazaranami alli canman yuyarcani. Chai qˈuipaca, 9 quillacunata rijsinacushpami 30 de enero de 1954-pi cazararcanchij. Cazarashca shuj semana qˈuipaca superintendente de circuito shina servingapajmi preparacionta chasquichun invitarca. Chai qˈuipaca ishqui huatacunatami Ontario llajtapi, congregacioncunata visitarcanchij.
Tucui llajtacunapimi Diosmanta yachachina minishtirirca. Chaimantami ashtahuan misionerocunapish minishtirirca. Ñuca huarmihuanca cai Canadá llajtapi chiritapish, calortapish, chuspicunatapish ahuantashcanchijllami, shinaca maipipish causashunllami nishpami parlanacurcanchij. Chai qˈuipaca clase 27 de la Escuela de Galaad nishcamanmi rircanchij. Julio de 1956 huatapimi graduarircanchij. Chuscu quillacuna qˈuipaca Brasilpimi servinaman rircanchij.
BRASILPIMI SERVIRCANCHIJ
Brasilman chayashpaca portugués shimitami yachai callarircanchij. Gentecunata saludashpa parlai callaringapajmi huaquin palabracunata yacharcanchij. Revistacunata gentecunaman saquingapajpishmi imata ninata yacharcanchij. Qˈuipaca huillanamanmi llujshircanchij. Gentecuna uyanata munajpica Jesús cai pachata ña mandacushpa ima shina gentecuna causanamantami parlasha nircanchij. Chai punlla shuj huarmi Diosmanta uyanata munajpimi Apocalipsis 21:3, 4-ta leyircanchij. Qˈuipaca ñapishmi desmayarircani. Calorpica manataj amañarircanichu.
Qˈuipaca Campos nishca llajtamanmi cacharcacuna. Chaipica 15 congregacioncunami cunanca tiyan. Pero chai tiempopica shuj uchilla grupollami tiyarca. Shinallataj chuscu panicunallami casa misional nishcapi causacurcacuna. Paicunaca: Ester Tracy, Ramona Bauer, Luiza Schwarz, Lorraine Brookes shuticunami carca. Casa misional huasipica ropata tajshanata, yanungapaj yantata apamushpami ayudana carcani. Shuj lunes tutataca, La Atalaya revistata estudiashca qˈuipaca punllapi imallata rurashcatami ñuca huarmihuan parlacurcani. Paica shuj mueble jahuapimi saunashpa samaricurca. Jatarijpica ñapishmi shuj culebra sauna ucumanta llujshirca. Chaita ricushpaca achcatami mancharircanchij, pero chai culebrataca huañuchircanimi.
Shuj huatata portugués shimita yachacushca qˈuipami superintendente de circuito shina servichun invitarcacuna. Huaquin pueblocunapicarin luzpish mana tiyarcachu. Estera jahuapimi dormij carcanchij, maimanpish caballopi, carretacunapimi viajana carcanchij. Shuj cutinca urcu chaupipi tiyaj caru llajtapimi huillana carcanchij. Chaiman chayangapajca trenpimi rircanchij, chaipimi shuj cuartota arrendarcanchij. Sucursalmantaca 800 revistacunatami huillangapaj cacharcacuna. Chaicunata apamungapajmi cutin cutin tren shayarina oficinaman rina carcani.
1962-pica huaquin pueblocunapimi Escuela del Ministerio del Reino nishca tiyarca. Chaipimi clasesta cuna carcani. 6 quillacunatami Manaos, Belém, Fortaleza, Recife, Salvador pueblocunapi clasesta cushpa viajaj carcani. Manaos pueblopi cashpaca shuj jatun tandanacuitami organizarcani. Tandanacui punllacunaca achcatami tamyarca. Chaimantami limpio yacupish, maipi micuna pushtupish mana tiyarca. Chaimi shuj militarman ima tucushcata parlarcani. Paica preocuparishpami tandanacui tucuringacama yacu tiyachun ayudarca. Shujtaj soldadocunata cayashpami jatun carpacunata shayachichunpish mandarca. Chai carpacunapimi cocinatapish, micunapaj mesacunatapish churarcanchij.
Clasesta cushpa viajacujpica ñuca huarmica negociocunapimi Diosmanta huillarca. Chaipi caj gentecunaca Portugal llajtamantami shamushcacuna carca. Paicunaca cullquita gananallatami yuyajcuna carca. Chaimantami Diosmanta mana uyasha nircacuna. Caita ricushpami ñuca huarmica huaquin huauquicunamanca: “Portugal llajtapica nunca mana causanaman rishachu” nirca. Qˈuipa punllacunaca shuj cartatami chasquircanchij. Chai cartapica Portugalpi servichunmi invitanchij nircami. Chaita yuyashpaca ñuca huarmica mancharishcami saquirirca. Portugalpica Diosmanta ama yachachichunmi jarcashcacuna carca. Pero ari nishpami chai llajtapi servinaman rircanchij.
PORTUGALPIMI SERVIRCANCHIJ
1964-pimi Portugalman chayarcanchij. Cai llajtapica Diosmanta huillachunca mana saquicurcacunachu. Chaimantami huauquicunahuan tupanacunaca manaraj allichu canga nishpa shuyarcanchij. Cunanlla chayashpaca shuj uchilla cuartotami alquilarcanchij. Qˈuipacunaca, chai llajtapi ña saquiringapaj papelcunata ña cujpimi shujtaj ashtahuan alli huasita alquilarcanchij. 5 quillacuna qˈuipami sucursalmanta huauquicunahuan parlai tucurcanchij. Chai tucui tiempopi shuj tandanacuiman ri tucushcamantami cushilla sintirircanchij.
Jarcaicuna tiyashcamantami Tandanacuna Huasicunaca huichcashca carca, tandanacuicunatapish huauquicunapaj huasicunapimi rurajcuna carca. Policiacunapish testigocunapaj huasicunataca cada ratomi ricushpa purijcuna carca. Achca huauquicunata panicunatapish tapungapajmi cuartelman apajcuna carca. Policiacunaca pushaj huauquicunapaj shutita huillachun nishpami mana alli tratajcuna carca. Chai huauquicunata ama llaquichichunmi apellidocunapi cayanapaj randica paicunapaj shuticunallapi cayajcuna carca.
Huauquicunapish panicunapish llaquicunata ahuantashpa catichunmi, publicacioncuna amataj faltachun munarcanchij. Chaimantami ñuca huarmica La Atalaya revistamanta yachangapaj temacunata, shujtaj publicacioncunatapish escribina maquinapi escribij carca. Shuj alli papelpimi escribij carca. Cai papelca shujtaj copiacunata rurangapajpishmi servij carca.
PREZUPIMI CHURARCACUNA
Lisboa llajtapica junio de 1966-pica, 49 huauquicunata panicunatami juiciopi churarcacuna. Paicunataca ama rurachun nishca tandanacuimanmi rishcanguichij nishpami juchachircacuna. Chai juicio punllapi huauquicuna imata ninata yachachunmi, ñucaca abogado tucushpa paicunata tapushpa repasachircanchij. Chai juiciotaca perdircanchijmi. Chashna cashcamantami cai 49 huauquicunatapish panicunatapish carcelpi churarcacuna. Maijancunataca 45 punllacunatami carcelarcacuna, shujtajcunataca 5 quilla chaupitami carcelarcacuna. Pero cai jucio tiyashcamantami Diosmanta alli huillai tucurcanchij. Ñucanchij abogadoca Bibliapi parlashca Gamaliel runamanta parlashpami cai juiciotaca tucuchirca (Hechos 5:33-39). Cai juicioca radiopi, televisionpimi llujshirca. Qˈuipaca ñucanchij abogadopish Bibliamanta yachai callarishcamanta, tandanacuicunaman ri callarishcamantapishmi achcata cushicurcanchij.
Diciembre de 1966 huatapica, superintendente de sucursal cachunmi invitarcacuna. Achca tiempotami leycunapi mandashcata ima shina pajtachinata ricuj carcani. Por ejemplo, Portugal llajtapi testigo de Jehovacuna Diosmanta yachachishpa catichun, leycuna ama jarcachunmi ricuj carcani (Filipenses 1:7). 18 de diciembre de 1974 huatapimi leycunapica Diosmanta yachachichun saquirca. Cai ley llujshijpica Estados Unidosmantami huauqui Nathan Knorrpish, huauqui Frederick Franzpish ñucanchijta visitanaman shamurcacuna. Paicunahuanmi Oporto llajtapipish, Lisboa llajtapipish shuj tandanacuita charircanchij. Chai tandanacuipica 46.870 runacunami tandanacurcanchij.
Diospaj ayudahuanmi portuguesta parlajcunaman Diosmanta ashtahuan huillai tucurcanchij. Por ejemplo, Azores, Madeira, Cabo Verde, Santo Tomé, Príncipe nishca islacunapimi huillarcanchij. Cai pushtucunapi Diosmanta yachasha nijcuna ashtahuan mirajpimi ashtahuan jatun sucursalta rurana minishtirirca. Chaimantami ashtahuan jatun sucursalta shayachircanchij. 23 de abril de 1988-pimi huauqui Milton Henschelca shuj conferenciata cushpa cai sucursalta Diosman mingarca. 45.522 huauqui panicunapish Portugalpi ñaupa servij 20 misionerocunapishmi cai conferenciaman shamurcacuna.
SHUJTAJ HUAUQUICUNA SHINAMI RURARCANCHIJ
Cai tucui huatacunapica, ñucapish ñuca huarmipish Diosta tucui shunguhuan servij huauquicuna panicunamantami achcata yachashcanchij. Por ejemplo, shuj cutinca huauqui Teodoro Jaraczca shuj sucursaltami visitanaman rirca. Ñucapish paihuanmi rircani. Chai sucursalpica shuj jatun problemami tiyashca carca. Chai sucursalta pushaj huauquicunapish allichingapajmi tucuita rurashca carca. Pero chai problemacuna mana tucurishcamantami llaquilla cashcacuna carca. Huauqui Teodoroca, “cunanca Diospaj espíritu santo ayudachun saquichij” nishpami animarca. Shinallataj Estados Unidosman ñuca huarmihuan rijpica huauqui Franz nishcataca mana cungarishachu. Ñucanchijpish shujtaj huauquicunapish shuj consejota mañajpica cashnami nirca: “Ima tucushpapish Jehová Diospaj pueblotaca amataj saquinguichijchu, Diospaj pueblollami Jesús mandashcata cazushpa Diosmanta yachachicun” nirca.
Huauqui Franz cushca consejocunata catishpami ñucapish ñuca huarmipish cushilla causashcanchij. Shinallataj sucursalcunata visitanaca sumajmi carca. Cushicushpami yuyarinchij. Diosta tucui shunguhuan servij achca jovencunata mayorcunatapishmi rijsircanchij. Paicunataca: “Cancunapaj rurashcacunaca Diospajca achca valishcami. Diosta servishpa catichij” nishpami animaj carcanchij.
Cunanca ñami 80 yalli huatacunata charinchij. Ñuca huarmica achca ungurishcami pasan (2 Corintios 12:9). Shinallataj shujtaj llaquicunatami pasashcanchij. Pero chai llaquicunahuan cashpaca ashtahuanmi Diospi shunguta churashcanchij. Diosta servicushpa imallata rurashcata yuyarishpaca Jehová Dios ñucanchijta cˈuyashcatami ricushcanchij * (urapi ricurij notata ricui).
^ par. 29 Huauqui Douglasca Diosta servishpami huañurca. Paica caita quillcacujpimi 25 de octubre de 2015-pi huañurca.


text:
25 KAQ YACHATSIKÏ
Yachatsikuyänan ¿Imanir y imanötaq Wayikunata rurayä?
Diosta adorayänä wayikunatam Yachatsikuyänan Wayi nir reqiyä. Tsënöqa niyä Diospa Gobiernumpita Biblia ninqannö tsëchö yachakurmi y tsëmi Jesuspa precisaq yachatsikïnimpis karqan (Lücas 8:1).
Kë markächö Diosta adorayänä wayim. Tsëpitam alistayämun wayin wayin yachatsikuyänäpaq (Mateu 24:14). Tsë wayikunataqa tukï tamäñuta y cada markapaqnömi rurayan, peru llapampis sencïllullam kayan, wakinchöqa atska congregacionkunam juntakäyan. Pasaq watakunachöqa congregacionkuna miranqanmannömi atska waranqata rurayashqä (cada junaq pitsqatanö). ¿Imanötaq tsëtsikata rurayashqä? (Mateu 19:26.)
Yachatsikuyänan Wayipaq qoyanqanwanmi shäritsiyä. Tsë qellëtam sucursalman apatsiyä y sucursalnam mushoq Yachatsikuyänan Wayita rurayänampaq o altsatsiyänampaq congregacionkunata qellëta qon.
Mana qellëta chaskirlla yanapakoqkunawanmi rurakan. Atska nacionkunachömi Yachatsikuyänan Wayikunata Ruraq Grüpukuna kayan. Tsëkunachö yanapakoq cristiänukunam nacionninkunachö juk congregacionpita juk congregacionman karuta ëwayan tsëchö cristiänu mayinkunata Yachatsikuyänan Wayikunata rurar yanapayänampaq. Wakin nacionkunachöqa alli yachakushqa Testïgukunatam churayan, Yachatsikuyänan Wayikunata sharkatsichö y altsëchö dirigiyänampaq. Y Yachatsikuyänan Wayi rurëchö alli yachaqkunapa yanapakïninta chaskirpis, kikin congregacionpita kaqkunam tsë wayi rurëchöqa mas yanapakuyan. Jehovä santu espïritunwan yanapaptin y markan alli yanapakoq kayaptinmi kë wayikunata rurayashqa (Salmu 127:1; Colosensis 3:23).
¿Imanirtaq Diosta adorayänä sitiuta Yachatsikuyänan Wayi nir reqiyä?
¿Imanötaq më tsëchö Yachatsikuyänan Wayita rurayä?
MAS MUSYATSIKÏKUNA
REUNIONKUNA
¿Imanötaq reunionnïkuna?
Reunionnïkuna kanan sitiukunata y tsëchö imata rurayanqäta rikäri.
¿PIKUNATAQ JEHOVÄPA MUNËNINTA RURËKÄYAN?
¿Imanötaq reunionnïkunaqa?
¿Imëllaqa tapukurqunkiku imata reunionnïkunachö rurayanqäta? Alläpam kushikunki Bibliapita imanö yachatsikuyanqanta chaskirnin.


text:
¿Munawaqchu cheqapmanta yachayta?
¿IMAMANTA? Runakunapa wakin tapukuykuna rurakusqankumanta. Qampas tapukurqankipaschá kayna tapukuykunataqa:
¿Nanachikunchu Dios ñoqanchikmanta?
¿Haykapipas tukunqachu guerrakuna hinaspa ñakariypas?
¿Imataq pasawanchik wañuptinchik?
¿Kanmanchu ima suyakuypas wañusqakunapaq?
¿Imaynatam mañakunanchik Dios uyariwananchikpaq?
¿Imata ruraspataq kusisqa kachwan?
¿Imaynatataq yachawaq kay tapukuykunapa kutichiyninta? Kanmi kay asuntokunamanta yachachiq waranqantin librokuna. Ichaqa manam cheqaptachu yachachin. Wakinqa huk tiempollapaqmi servin, tiempopa risqanman hinam ichaqa manaña valenchu, chaymi huk librokunataña qellqanku.
Ichaqa kanmi confiakunapaq cheqapmanta yachachiq huk libro. Jesusmi Diosta mañakusqanpi nirqa: “Palabraykiqariki cheqapmi”, nispa (Juan 17:17). Chay Palabratam sutichakun Biblia nispa. Chaymi qallariypi kaq tapukuykunata Bibliapa nisqanman hina kutichisun.
¿Nanachikunchu Dios ñoqanchikmanta?
¿IMAYNANPITAQ KAYNATA TAPUKUNKU? Llumpay mana allin ruraykunapa chaynataq cheqninakuyllaña kasqanpim kawsanchik. Achkaq religionkunam yachachinku Dios munaptinmi ñakarinchik nispa.
BIBLIAPA YACHACHISQAN. Diosqa manam haykaqpas mana allintaqa ruranchu. Job 34:10 nin: “Mana allin rurayqa Diosmanta karunchasqayá kachun. Hucha rurayqa Tukuy Atiyniyoq Diosmanta karunchasqayá kachun”, nispa. Diosqa kuyakuq kayninpim runakunaman sumaq suyakuyta qowanchik chaymi Jesus yachachiwarqanchik kaynata mañakunanchikpaq: “Hanaq pachapi Taytayku [...], munaychakusqayki hamuchun. Munasqaykiyá rurasqa kachun kay pachapipas hanaq pachapi hina”, nispa (Mateo 6:9, 10). Diosqa ñoqanchikmantaqa nanachikunmi chaymi munaynin rurakunanpaq admirakuypaq kaqta rurarqa (Juan 3:16).
Qawaytaq Genesis 1:26-28; Santiago 1:13, hinaspa 1 Pedro 5:6, 7 nisqanta.
¿Haykapipas tukunqachu guerrakuna hinaspa ñakariypas?
¿IMAYNANPITAQ KAYNATA TAPUKUNKU? Guerrapiqa mana yupay atina runakunam wañuchkanku. Llapallanchikmi tukuy imaymanawan ñakarinchik.
BIBLIAPA YACHACHISQAN. Diosqa prometenmi enteron Pachapi hawkayay kananmanta. Hanaq pachamanta Dios gobiernamuptinqa runakunam ‘guerrapaqpas manaña yachanqakuñachu’ “espadankutapas rejakunamanñam tikrarunqaku” (Isaias 2:4). Diosqa chinkachinqataqmi ñakariykunatawan mana allin ruraykunataqa. Bibliaqa ninmi: “Diosmi pichanqa paykunapa weqenta, manañam kanqachu wañuypas, lutokuypas, waqaypas nitaq nanaypas. Ñawpaq kaqkunaqa [ñakariywan mana alli ruraykunaqa] pasarunñam”, nispa (Apocalipsis 21:3, 4).
Qawaytaq Salmo 37:10, 11; 46:9, hinaspa Miqueas 4:1-4 nisqanta.
¿Imataq pasawanchik wañuptinchik?
¿IMAYNANPITAQ KAYNATA TAPUKUNKU? Yaqa lliw religionkunam yachachinku runakuna wañuruptin cuerponku ukupi espiritun otaq alman hinalla kawsasqanmanta. Wakinqa ninkum wañusqakuna imatapas ruraruwananchikmanta, ninkutaqmi mana allin runakunata Dios infiernopi wiñaypaq castigasqanmantapas.
BIBLIAPA YACHACHISQAN. Eclesiastes 9:5 nin: “Manam imatapas yachanchu wañuqkunaqa”, nispa. Chaynamá, wañuqkunaqa manañam imatapas sientenkuchu, imatapas rurankuchu, manam imatapas rurawanchikmanchu nitaq yanapawanchikmanchu (Salmo 146:3, 4).
Qawaytaq Genesis 3:19 hinaspa Eclesiastes 9:6, 10 nisqanta.
¿Kanmanchu ima suyakuypas wañusqakunapaq?
¿IMAYNANPITAQ KAYNATA TAPUKUNKU? Llapallanchikmi kuyasqanchik ayllunchikkunawan kusisqa kawsakuyta munanchik. Chaymi kuyasqanchik ayllunchikkunawan kaqllamanta tupaykuyta munanchik.
BIBLIAPA YACHACHISQAN. Yaqa llapallan wañusqakunam kawsarimunqaku. Jesusqa prometerqam ‘wañuqkuna kawsarimunankumanta’ (Juan 5:28, 29). Kay Pachapi kawsarimuqkunaqa kay pachapim suma-sumaq paraisopi kawsakunqaku, qallariymanta Diospa munasqanman hina (Lucas 23:43). Cheqapmá, hamuq tiempopim Diosman sonqo runakunaqa mana onqospa wiñaypaq kawsakunqaku. Bibliam nin: “Allin ruraq runakunam allpataqa dueñoyanqaku. Paykunaqa chaypimiki wiñaypaqraq kawsakunqaku”, nispa (Salmo 37:29).
Qawaytaq Job 14:14, 15; Lucas 7:11-17, hinaspa Hechos 24:15 nisqanta.
¿Imaynatam mañakunanchik Dios uyariwananchikpaq?
¿IMAYNANPITAQ KAYNATA TAPUKUNKU? Yaqa lliw religionkunapim runakunaqa Diosta mañakunku. Ichaqa achkam piensanku mañakusqankuta Dios mana uyarisqanta.
BIBLIAPA YACHACHISQAN. Jesusqa nirqam: ‘Mañakuspaykiqa amam nisqallaykitachu kutirispa-kutirispa rimanki’, nispa (Mateo 6:7). Mañakusqanchikta Dios uyarinanpaqqa munasqanman hinam mañakunanchik. Chaypaqqa yachananchikmi Diospa imam munasqanmanta chayman hina mañakunanchikpaq. “Paypa munasqanman hina mañakuptinchikqa uyariwanchikmi” nispam nin 1 Juan 5:14.
Qawaytaq Salmo 65:2; Juan 14:6, 14, hinaspa 1 Juan 3:22 nisqanta.
¿Imata ruraspataq kusisqa kachwan?
¿IMAYNANPITAQ KAYNATA TAPUKUNKU? Runakunaqa piensankum qollqeyoq kaspa, allin reqsisqa kaspa hinaspa allin rikchayniyoq kaspa kusisqa tarikunankumanta chaymi chaykunapi afanakunku. Ichaqa manamá kusisqachu tarikunku.
BIBLIAPA YACHACHISQAN. Jesusmi kusikuyta imayna tarinamanta nirqa: “Mayna kusisqam ‘Diostam necesitani’ niqkunaqa”, nispa (Mateo 5:3). Kusisqaqa tarikusunchik Dios necesitasqanchikta reqsikuspa hinaspa paymanta chaynataq munayninmanta cheqapta yachanapaq kallpanchakuspallam. Cheqap yachachikuykunataqa Bibliapim tarisunchik, chayta estudiaymi yanapawasun allinpaq otaq mana allinpaq kaqta yachananchikpaq. Bibliapa nisqanman hina tanteakuspanchikqa otaq ruraspanchikqa kusisqam kawsakusunchik (Lucas 11:28).
Qawaytaq Proverbios 3:5, 6, 13-18 hinaspa 1 Timoteo 6:9, 10 nisqanta.
Bibliapa yachachisqanman hina soqta tapukuykunamantam yacharunchik. ¿Munawaqchu astawan yachayta? Sichum qampas ninki ‘Diostam necesitani’ nispa, hinaptinqa astawan yachaytachá munanki. Tapukunkipaschá kayna tapukuykunatapas: “¿Ñoqanchikmanta Dios nanachikuspanqa imaraykutaq permiten ñakariykunatawan mana allin ruraykunataqa?, ¿Imaynatam familiaywan kusisqa kawsakuyman?”, nispa. Kayna tapukuykunamanta hinaspa hukkunamantapas Bibliaqa allintam kutichin.
Ichaqa achka runakunam Biblia estudiaytaqa mana munankuchu. Unay tiempo leenapaq hinaspa sasa entiendenapaqmi hapinku. ¿Munawaqchu Bibliapa yachachisqankunamanta yachanaykipaq yanapakuykuna chaskiyta? Chaypaqmi Jehová Diospa testigonkuna iskay yanapakuykunata rurarunku.
Punta kaq yanapakuyqa kaymi ¿Imatapunim Bibliaqa yachachin? nisqa librom, kaytaqa rurakurqa Bibliapa nisqanman hina tapukuykunata kutichinanpaqmi, chaynapi mana tiempoyoq runakunapas yachanankupaq. Iskay kaq yanapakuyqa wasinkupi mana qollqellapaq Bibliamanta yachachiymi. Mana imamanpas obligasuspaykim Jehová Diospa testigonkuna wasikipi otaq munasqayki sitiopi watukamususpayki sapa semana pisi-pisimanta Bibliamanta allinta yachachisunki. Millonninpi runakunam kay yanapakuykunata chaskinku, hinaspam achkaq runakuna cheqapmanta yachasqankuta reqsikunku.
Qampas yachawaqmi Bibliapa yachachisqan ancha valorniyoq kasqanta. Bibliapa yachachikusqanqa creenciakunamanta, pantay yachachikuykunamanta, hinaspa manchachiwasqanchik kaqkunamanta librawaspanchikpas suyakuyniyoqta, hawkallata hinaspa kusisqatam kawsachiwanchik. Jesuspunim nirqa: “Yachankichikmi cheqap kaqmanta, chay cheqapmi libreyachisunkichik”, nispa (Juan 8:32).
Yachachikuykuna
BIBLIAMANTA YACHANAPAQ
¿Imanasqataq bibliata estudiana?
Enteron pachapi waranqantin runakunam bibliapi tukuy ima tapukuyninkumanta yachachkanku. ¿Munawaqchu qampas yachayta?